title: Emma Gyldén

text: Emma Gyldén (17. huhtikuuta 1835 Helsinki – 8. heinäkuuta 1874 Helsinki) oli suomalainen taidemaalari ja merkittävä maisemamaalari.


title: Emma Gyldén

text: Gyldén opiskeli Suomen Taideyhdistyksen piirustuskoulussa B. A. Godenhjelmin johdolla, Tukholmassa 1863–1864 Johan Edvard Berghin johdolla sekä Düsseldorfissa ja Karlsruhessa Hans Guden johdolla 1868–1868. Hänen ensinäyttelynsä oli vuonna 1854. Vuonna 1862 hän sai II palkinnon Suomen taideyhdistyksen dukaattikilpailussa. Gyldén antoi maalauksessa yksityisopetusta, muun muassa maisemamaalauksen suurelle nousevalle kyvylle Fanny Churbergille.


title: Emma Gyldén

text: Gyldénin tuotannon ominaispiirteenä voidaan pitää ihanteellista maisemakäsitystä, mutta hänen teoksiaan tunnetaan varsin vähän. Suomen Taideyhdistyksen piirissä häntä pidettiin suurena taiteilijalupauksena. Gyldénin lupaava ura kuitenkin katkesi kesken, kuten monien muidenkin varhaisten suomalaisten naistaiteilijoiden. Taiteilijanura päättyi keuhkotaudin aiheuttamaan kuolemaan Gyldénin ollessa vasta 39-vuotias.


title: Emma Gyldén

text: Gyldénin vanhemmat olivat todellinen valtioneuvos Claes Wilhelm Gyldén ja "Amalia Sofia" o.s. "Danielson". Hänen äitinsä, joka oli mennyt Gyldénin kanssa naimisiin alle 18-vuotiaana, kuoli 32-vuotiaana Saarijärvellä. Vuoden kuluttua isä meni Saarijärvellä naimisiin Amalia Sofian viisi vuotta nuoremman sisaren "Emma Annette Danielsonin" kanssa.


title: Emma Gyldén

text: Emma Gyldénin puoliso oli hänen serkkunsa kauppias "Fabian Wilhelm von Schantz". He solmivat avioliiton syyskuussa 1870 Vanajassa.


Salibandyn alle 19-vuotiaiden poikien maailmanmestaruuskilpailut 2001 olivat historian ensimmäiset nuorten poikien MM-kilpailut. Ne pelattiin Saksassa. Isäntinä toimivat Weissenfels, Merseburg, Hohenmölsen, Naumburg, Prittiz, Halle, Markranstädt ja Dessau. Mestaruuden voitti Ruotsi, hopeaa sai Sveitsi ja Suomi oli pronssilla.


title: Salibandyn alle 19-vuotiaiden poikien maailmanmestaruuskilpailut 2001

text:
Sijat 9–12
Sija 11


text: Sija 9


text:
Sijat 5–8
Sija 7


text: Sija 5


text: Puolivälierät


text:
Välierät
Pronssiottelu


text: Loppuottelu


title: Lucien Leduc

text: Lucien Leduc (s. 30. joulukuuta 1918 – 17. heinäkuuta 2004) oli ranskalainen jalkapallovalmentaja ja keskikenttäpelaaja. Hän teki pitkän elämäntyön jalkapallon parissa toimien pelaajana ja valmentajana 54 vuoden ajan.


title: Lucien Leduc

text: Leducin pitkä peliura alkoi vuonna 1930 Stade Portelois'n joukkueessa. Hän pelasi vuosikymmenten läpi useissa ranskalaisseuroissa tehden ainoan ulkomaanvisiittinsä SSC Veneziaan 1949–1951. Hän lopetti virallisesti peliuransa 1956 FC Annecyssa 37-vuotiaana.


title: Lucien Leduc

text: Ranskan maajoukkueessa Leduc pelasi ainoastaan neljä maaottelua. Hän teki ainoan maalinsa Englantia vastaan vuonna 1946.Leduc aloitti valmennusuransa FC Annecyn pelaajavalmentajana 1951. Valmennettuaan SSC Veneziaa ja toistamiseen Annecya hän siirtyi 1958 AS Monacon päävalmentajaksi. Ruhtinaskuntalaisseurassa hän teki lopullisen läpimurtonsa valmentajana luotsaten seuran kahdesti Ranskan liiga- ja cupmestariksi.


title: Lucien Leduc

text: 1963 Leduc siirtyi sveitsiläisen Servetten peräsimeen. Hänen johdollaan geneveläisseura oli lähellä mestaruutta niin liigassa kuin cupissakin, mutta joutui tyytymään hopeaan. 1966 hän jätti Servetten ja siirtyi marraskuussa Algerian maajoukkueen päävalmentajaksi.


title: Lucien Leduc

text: Tammikuussa 1969 Leduc jätti tehtävänsä Algeriassa ja palasi Ranskaan. Valmennettuaan kauden 1969/70 SCO Angersia hän siirtyi Olympique de Marseillen päävalmentajaksi. Ensimmäinen kausi Marseillessa päättyi loisteliaasti mestaruuteen, mutta kausi 1971/72 oli vaikeampi ja maaliskuussa 1972 Leduc sai potkut tehtävistään.


title: Lucien Leduc

text: Syyskuussa 1972 Leduc palasi valmennustehtäviin siirryttyään Stade de Reimsin päävalmentajaksi. Hän valmensi seuraa kaksi kautta jättäen tehtävänsä kesällä 1974.


title: Lucien Leduc

text: Tammikuussa 1976 hän korvasi hollantilaisen Cor Van der Hartin belgialaisseura Standard Liègen päävalmentajana. Hän siirtyi kesällä 1976 seurasta marokkolaisen Wydad Casablancan valmentajaksi palaten kuitenkin jo syksyllä Ranskaan ja AS Monacoon.


title: Lucien Leduc

text: Monaco oli pudonnut Division 2:een, mutta palasi Leducin johdolla takaisin pääsarjatasolle kauden 1976/77 päätteeksi. Seuraavalla kaudella seura juhlikin jo Ranskan mestaruutta 60-vuotiaan Leducin johdolla. Hän jätti Monacon 1979.


title: Lucien Leduc

text: Oltuaan nelisen vuotta sivussa valmennustehtävistä Leduc palasi vielä kaudeksi 1983/84 Paris Saint-Germainin päävalmentajaksi. Hän lopetti pitkän uransa PSG:ssä 65-vuotiaana.


title: Siikalatvan vaakuna

text: Siikalatvan kunnanvaakunan on suunnitellut Mikko Savolampi vuonna 2008. Vaakuna otettiin käyttöön 1. tammikuuta 2009, kun muodostettiin Siikalatvan kunta, johon yhdistettiin Kestilän, Piippolan, Pulkkilan ja Rantsilan kunnat.


title: Siikalatvan vaakuna

text: Vaakunan heraldinen kuvaus kuuluu: ”sinisellä kilvellä aaltokoroinen tyviö ja neljä lentävää joutsenta palkittain; kaikki hopeaa.” Värit ovat Pohjanmaan perinteiset värit. Aaltokoro kuvaa Siikajokea, ja neljä joutsenta kuvaa yhdistyneitä kuntia.


title: Englannin ja Arojen valtioliiton sota

text: Englannin ja Arojen valtioliiton sota käytiin vuosina 1901–1902, ja siinä oli kyse aro-heimon turhautumisesta eurooppalaisten vallan kasvuun Afrikassa.


title: Englannin ja Arojen valtioliiton sota

text: Arojen valtioliitto oli voimakas afrikkalainen valtioliitto, joka hallitsi osia Nigeriasta ja Kamerunista. Valtioliitto oli kuitenkin heikkenemässä eurooppalaisten tultua alueelle, ja maan hallitseva kansa arot päätti ryhtyä toimiin kolonisteja vastaan. Arot ryhtyivät tekemään hyökkäyksiä kristittyjen ja Britannian liittolaisheimojen kimppuun 1901. Hyökkäykset johtivat brittien väliintuloon.


title: Englannin ja Arojen valtioliiton sota

text: Britit olivat suunnitelleet hyökkäystä jo vuodesta 1899 ja saivat arojen hyökkäyksistä syyn itse käydä arojen kimppuun. Brittien puolella taisteli paljon arojen vallan alla olevia heimoja ja kristittyjä. 28.10.1901 H. F. Montanaro johti joukkonsa hyökkäileviä aroja vastaan ja voitti heidät. Arojen liitto hajosi seuraavana vuonna 1902.


title: Englannin ja Arojen valtioliiton sota

text: Arojen johtajat otettiin kiinni ja vangittiin tai hirtettiin. Arojen harjoittama orjakauppa ja ihmisten uhraaminen loppui . Britit eivät kuitenkaan saaneet Nigeriaa heti haltuunsa, sillä muutamat aro-ryhmittymät tekivät edelleen vastarintaa.


title: PowerDirector

text: CyberLink PowerDirector on CyberLinkin valmistama ohjelmisto omien videoiden luomiseen. PowerDirector-tuotteesta on saatavilla ilmainen kokeilu. PowerDirector sopii paremmin aloittelijoille, kuin esimerkiksi Pinnacle Studio. PowerDirectorin lisenssityyppi on Shareware. Videotiedostojen tuomiseen käyvät formaatit ovat HD MPEG-2, DVR-MS, DV-AVI, DAT, MPEG-1, MPEG-2, VOB, VRO Dolby Digital 5.1/2.1:lla, WMV, WMV-HD, MOV, MOD, live capture, TOD, AVCHD (M2T), MPEG-4 AVC (H.264). PowerDirectorin versiossa 10 voi muokata myös 3D-videoita. Ohjelma tukee kuvasuhteita 4:3 ja 16:9.


title: Pitkälehtikihokki

text: Pitkälehtikihokki ("Drosera longifolia", synon. "Drosera anglica") on lähinnä soilla viihtyvä monivuotinen, melko pienikokoinen kihokkilaji. Pystykasvuisen lehtiruusukkeen keskeltä nousee 6–20 senttimetriä pitkä kukkavana, jonka päässä on valkoisten kukkien muodostama yksihaarainen viuhkokukinto. Muiden kihokkilajien tapaan se on lihansyöjäkasvi ja tyydyttää osan typentarpeestaan pyydystämällä passiivisesti pieniä hyönteisiä, jotka tarttuvat kihokinlehden tahmeaa nestettä erittäviin pyyntikarvoihin. Pitkälehtikihokkia tavataan Euraasiassa Britteinsaarilta Venäjälle ja hajanaisena Tyynellemerelle saakka. Lisäksi sitä kasvaa muun muassa Japanissa ja Pohjois-Amerikassa.


title: Pitkälehtikihokki

text: Pitkälehtikihokin lehdet muodostavat melko pystykasvuisen ruusukkeen. Lehtien ruoti on 2–5 cm pitkä. Punaisten, nuppineulan muotoisten, tahmeiden pyyntikarvojen peittämä lehtilapa on pituudeltaan 10–25 millimetriä ja leveydeltään 3–7 millimetriä. Leveimmillään lapa on kärkiosastaan. Lehtiruusukkeen keskeltä nouseva suora kukkavana on 6–20 cm pitkä. Vanan päässä on pienten valkoisten kukkien muodostama kukinto, joka on muodoltaan yksihaarainen viuhko eli kiemura. Pienet kukat ovat kaksineuvoisia ja säteittäisiä. Verhiö ja teriö ovat neljä- tai viisilehtisiä. Terälehdet ovat väriltään valkoisia. Kukat avautuvat vain lyhyeksi aikaa aurikoisella säällä. Suomessa pitkälehtikihokki kukkii kesä-heinäkuussa. Hedelmä on kota, siemenet ovat sileäpintaisia.


title: Pitkälehtikihokki

text: Pitkälehtikihokki voi levitä paitsi siementen avulla, myös kasvullisesti syyskesällä muodostuvista jälkisilmuista. Kasvi talvehtii lehtiruusukkeen kärkisilmun avulla, muiden lehtien lakastuessa.


title: Pitkälehtikihokki

text: Lähilajeista pienikokoinen pitkälehtikihokki muistuttaa pikkukihokkia ("D. intermedia"), jolla on myös pitkulaiset lehtilavat, mutta on huomattavasti pienempikokoinen. Pyöreälehtikihokista ("D. rotundifolia") pitkälehtikihokin puolestaan erottaa erityisesti lehtilapojen muodosta, jotka ensin mainitulla ovat pyöreähköt. Pitkälehtikihokki voi risteytyä pyöreälehtikihokin kanssa lajien yhteisillä kasvupaikoilla, jolloin syntyy kantalajeja isokokoisempi risteymä "D. longifolia" x "rotundifolia".


title: Pitkälehtikihokki

text: Pitkälehtikihokkia tavataan Euroopassa Britteinsaarilta, Itä-Ranskasta ja Alppien alueelta itään Keski-Venäjälle saakka. Etelässä levinneisyysalue rajoittuu Pohjois-Italiaan, Unkariin sekä Pohjois-Romaniaan ja -Ukrainaan. Pohjoisessa lajia tavataan Fennoskandian pohjoisosiin ja Pohjois-Venäjälle saakka. Pienempiä esiintymiä on muun muassa Pyreneillä, Kreikassa, Keski-Romaniassa ja Etelä-Ukrainassa. Levinneisyysalue jatkuu hajanaisena Venäjällä Aasian puolelle läpi Etelä- ja Keski-Siperian aina Tyynellemerelle saakka. Lajia kasvaa myös Pohjois-Japanissa. Pohjois-Amerikassa pitkälehtikihokkia kasvaa suuressa osassa Alaskaa ja Kanadaa arktisimpia alueita lukuun ottamatta, sekä etelämpänä myös Kalliovuorilla. Lajia tavataan myös Havaijilla.


title: Pitkälehtikihokki

text: Suomessa pitkälehtikihokki on alkuperäislaji, jota tavataan koko maassa jokseenkin yleisenä. Runsain laji on Koillismaalla sekä Kaakkois- ja Pohjois-Lapissa. Pohjois-Suomessa tavataan yleisesti myös pitkälehtikihokin pienikokoisempi muoto, f. "pusilla".


title: Pitkälehtikihokki

text: Pitkälehtikihokki kasvaa monenlaisilla soilla: rämeiden, nevojen ja lettojen kuljuissa ja rimmissä sekä luhtasoilla. Lajia tavataan myös rannoilla, hylättyjen sorakuoppien tihkuisilla pohjilla ja järvien vesijättömailla.


title: Pitkälehtikihokki

text: Lehtiensä tahmeilla karvoilla pitkälehtikihokki pyydystää hyönteisiä. Hyönteisen jäätyä kiinni karvoihin kietoutuu lehti hitaasti sen ympärille ja lopulta se tukehtuu limaan. Lehden entsyymit sulattavat saaliin kasvin ravinnoksi. Hyönteisravinto on kasville arvokas ravinnonlisä niukkaravinteisilla soilla.


title: Pitkälehtikihokki

text: Eri kihokkilajeja on perinteisesti käytetty känsien ja liikavarpaiden hoitamiseen. Kihokkeja on Ruotsissa käytetty myös viilin tapaisen maitotuotteen valmistukseen. Astia hierottiin kihokinlehdillä, ja sitten siihen kaadettiin vastalypsettyä maitoa käymään.


title: Siniyökönlehti

text: Siniyökönlehti ("Pinguicula vulgaris") on kosteilla paikoilla viihtyvä sinikukkainen yökönlehtilaji. Laji on lihansyöjäkasvi. Sen lehdet ovat tyviruusukkeena maan rajassa, ja ruusukkeen keskeltä kasvaa korkeintaan 20 senttimetriä pitkä kukkavana, jonka kärjessä on yksi kukka. Siniyökönlehteä kasvaa laajalla alueella pohjoisella pallonpuolikolla, ja se suosii erityisesti kosteita kasvupaikkoja, kuten lettoja ja kosteita niittyjä. Se kasvaa usein niukkaravinteisilla paikoilla, joten se hankkii lisäravinteita hyönteisistä.


title: Siniyökönlehti

text: Monivuotisen siniyökönlehden lehdet ovat tyviruusukkeena maan rajassa. Ruusukkeessa on 5–10 lyhytruotista lehteä. Vihreä lehtilapa on tavallisesti 2–5 cm pitkä, ehytlaitainen, soikeahko ja laidoiltaan ylöspäin kiertyvä. Lehtien yläpinta on tahmea. Lehtiruusukkeen keskeltä nousee 1–6 kukkavanaa, jotka tavallisesti ovat korkeintaan 20 cm pitkiä. Vanat ovat etenkin yläosistaan nystykarvaisia, ja niiden kärjessä on yksi kukka. Kukan verhiö on kaksihuulinen: ylähuuli on kolmiliuskainen ja alahuuli kaksiliuskainen. Teriö on 15–25 mm pitkä ja väriltään punasininen lukuun ottamatta nielua, joka on valkoinen. Myös teriö on kaksihuulinen: ylähuuli on kaksiliuskainen ja alahuuli kolmiliuskainen. Nielu on avoin. Teriön kannus on pitkä, suora, hoikka ja suippo. Suomessa siniyökönlehti kukkii kesä-heinäkuussa. Kota on monisiemeninen. Kasvin juuret ovat ohuita.


title: Siniyökönlehti

text: Siniyökönlehti on levinnyt laajalle alueelle pohjoisella pallonpuoliskolla. Euroopassa sitä tavataan Britteinsaarilta, Pohjois-Ranskasta, Alppien alueelta ja Unkarista pohjoiseen aina Fennoskandian pohjoisosiin ja Pohjois-Venäjälle saakka. Satunnaisemmin lajia kasvaa myös Pyreneilla ja Romaniassa. Aasiassa lajia tavataan Turkissa, Länsi-Kaukausuksella, Keski-Siperiassa sekä Venäjän Tyynenmeren rannikolla ja Pohjois- ja Keski-Japanissa. Levinneisyysalue jatkuu Pohjois-Amerikaan ja kattaa suurimman osan Alaskaa sekä Kanadan pohjoisosat.


title: Siniyökönlehti

text: Suomessa siniyökönlehti kuuluu alkuperäislajistoon. Laji on yleinen maan pohjoisosissa Oulun korkeudelta pohjoiseen. Runsaimmillaan se on pohjoisimmassa Lapissa. Etelämpänä siniyökönlehteä kasvaa yleisenä myös Kainuussa ja paikoin Pohjois-Karjalassa. Laji harvinaistuu etelään ja länteen päin mennessä. Itä-Suomessa lajia voi tavata harvinaisena, mutta Länsi- ja Lounais-Suomesta laji puuttuu tai on kuollut sukupuuttoon. Poikkeuksena on Ahvenanmaa, jossa laji on vielä paikoitellen yleinen, joskin harvinaistunut monin paikoin elinympäristöjen tuhoutumisen takia.


title: Siniyökönlehti

text: Siniyökönlehti on kosteiden kasvupaikkojen laji. Sitä kasvaa muun muassa letoilla, kosteilla niityillä, lähteiköissä, rantatörmissä ja -soraikoilla sekä kosteilla kallionseinämillä.


title: Siniyökönlehti

text: Siniyökönlehti kasvaa niukkaravinteisilla paikoilla, jossa on puutetta typpi- ja fosfaattiravinteista. Lisäravinteita kasvi saa saalistamalla hyönteisiä. Kiiltävät mutta tahmeat lehdet houkuttelevat pieniä hyönteisiä, jotka jäävät niihin kiinni. Kun hyönteinen on kuollut, lehden pinnalla olevat entsyymit sulattavat sen vähitellen kasvin ravinnoksi.


title: Siniyökönlehti

text: Ruotsissa yökönlehtiä on käytetty viilin tapaisen maitotuotteen valmistukseen. Tuoreita lehtiä laitettiin siivilän pohjalle ja päälle kaadettiin maitoa. Siivilöidyn maidon annettiin seistä muutaman päivän, kunnes se oli jähmettynyt viiliksi. Valmistustavan kirjoitti ylös jo Carl von Linné teoksessaan "Flora Lapponica" (1737).


title: Siniyökönlehti

text: Siniyökönlehden tuoreita ja kuivattuja lehtiä on käytetty aikoinaan myös hinkuyskän lääkkeenä.


title: Karvayökönlehti

text: Karvayökönlehti ("Pinguicula villosa") on pieni, soilla kasvava monivuotinen yökönlehtilaji. Laji käyttää ravinnokseen pieniä hyönteisiä eli se on lihansyöjäkasvi. Lähisukulaislaihin kuuluu muun muassa siniyökönlehti ("P. vulgaris").


title: Karvayökönlehti

text: Karvayökönlehden lehdet ovat tyviruusukkeena maan rajassa. Ruusukkeessa on tavallisesti 2 tai 3 lyhytruotista lehteä. Vihreä lehtilapa on enintään senttimetrin pituinen, ehytlaitainen, soikeahko ja laidoiltaan ylöspäin kiertyvä. Lehtien yläpinta on tahmea. Lehtiruusukkeen keskeltä nousee tavallisesti vain yksi kukkavana, joka on 3–7 cm pitkä. Vana on koko pituudeltan nystykarvainen ja sen kärjessä on kukka. Kukan verhiö on kaksihuulinen: ylähuuli on kolmiliuskainen ja alahuuli kaksiliuskainen. Teriö on 6–9 mm pitkä ja väriltään sinipunainen. Myös teriö on kaksihuulinen: ylähuuli on kaksiliuskainen ja alahuuli kolmiliuskainen. Nielu on avoin. Teriön kannus on lyhyt, suora ja suippo. Suomessa karvayökönlehti kukkii kesä-heinäkuussa. Kota on monisiemeninen. Kasvin juuret ovat ohuita.


title: Karvayökönlehti

text: Karvayökönlehti on pohjoisen pallonpuoliskon pohjoisimpien alueiden laji. Euroopassa sitä tavataan ainoastaan Keski- ja Pohjois-Ruotsissa ja -Norjassa sekä Pohjois-Suomessa ja Luoteis-Venäjällä. Aasiassa lajia kasvaa paikoitellen Pohjois-Siperiassa sekä Keski- ja Itä-Siperiassa. Pohjois-Amerikan puolella karvayökönlehteä kasvaa Alaskassa ja Kanadan pohjoisosissa.


title: Karvayökönlehti

text: Suomessa karvayökönlehti kuuluu alkuperäislajistoon. Lajia tavataan Pohjois-Pohjanmaalta ja Kainuusta pohjoiseen. Se on yleinen vain Pohjois-Lapissa, etelämpänä laji harvinaistuu.


title: Karvayökönlehti

text: Karvayökönlehti on kosteiden soiden laji. Sitä kasvaa muun muassa letoilla, rämeillä ja rahkanevoilla. Suomessa lajin on todettu kasvavan erityisesti ruskorahkasammalmättäillä ("Sphagnum fuscum").


title: Karvayökönlehti

text: Karvayökönlehden kasvupaikat ovat niukkaravinteisia. Lisäravinteita kasvi saa saalistamalla hyönteisiä. Kiiltävät, mutta tahmeat lehdet houkuttelevat pieniä hyönteisiä, jotka jäävät niihin kiinni. Kun hyönteinen on kuollut, lehden pinnalla olevat entsyymit sulattavat sen vähitellen kasvin ravinnoksi.


title: Karvayökönlehti


title: Tom Iredale

text: Tom Iredale (24. maaliskuuta 1880 Stainburn, Workington, Cumberland – 12. huhtikuuta 1972 Harbord, Sydney, Australia) oli englantilainen lintutieteilijä ja nilviäistutkija, joka teki pääasiallisen elämäntyönsä Australiassa.


title: Tom Iredale

text: Iredale opiskeli apteekkariksi 1899–1901. Vapaa-aikanaan hän kävi Luoteis-Englannin järviseudulla tarkkailemassa lintuja ja keräämässä munia, usein yhdessä ystävänsä kemisti William Carruthers Lawrien kanssa. Huonon terveytensä takia (mahdollisesti tuberkuloosi) hän lähti pitkälle merimatkalle ja saapui Wellingtoniin, Uuteen-Seelantiin joulukuussa 1901. Wellingtonista hän matkusti saman tien Christchurchiin. Siellä hän meni paikalliseen museoon (Foreign Natural History Gallery of the Museum and Public Library) ja havaitsi, että kuudestatoista näytteillä olevasta englantilaisesta linnunmunasta kaksi oli väärin määritetty.


title: Tom Iredale

text: Iredale ryhtyi konttoristiksi erään uusiseelantilaisen yrityksen palveluksessa Christchurchissa (1902–1907). Hän avioitui Alice Maud Atkinsonin kanssa ja heille syntyi tytär Ida. Avioliitto päättyi eroon vuonna 1923. Iredale oli itseoppinut eikä koskaan opiskellut yliopistossa. Opintojen puute näkyi hänen myöhemmissä töissään, sillä hän ei koskaan tarkistanut käsikirjoituksiaan eikä myöskään käyttänyt kirjoituskonetta.


title: Tom Iredale

text: Vuonna 1908 Iredale osallistui Kermadecsaarille tehdylle tutkimusretkelle ja asui kymmenen kuukautta syrjäisellä saarella tutkien tuhansien lintujen elämää ja kehittyen ylen taitavaksi lintujen tuntijaksi. Hän eli ampumalla lintuja, tutkimalla ne ja lopulta syöden niitä. Hän keräsi nilviäisiä ja kiinnostui niistä. Vuonna 1909 Iredale kävi Australian Queenslandissa keräten noin 300 nilviäisljia.


title: Tom Iredale

text: Iredale palasi Britanniaan ja ryhtyi British Museumin freelance-työntekijäksi (1909–1910). Hän työskenteli Gregory Mathewsin avustajana tämän kirjan "Birds of Australia" (1911–1923) kirjoittamisessa. Iredale kirjoitti suuren osan tekstistä, mutta kirjan tulot menivät Mathewsille. Iredale jatkoi työskentelyään varakkaiden luonnontieteilijöiden kuten Charles Rothschildin kanssa, joka palkkasi hänet Unkariiin keräämään lintukirppuja. Englannissa Iredale avioitui toisen kerran, nyt Lilian Marguerite Medlandin (1880–1955) kanssa vuonna 1923. Medland kuvitti Iredalen teoksia ja hänestä tuli eräs Australian parhaista lintumaalareista. Tästä liitosta heille syntyi kaksi lasta.


title: Tom Iredale

text: Vuonna 1923 Iredale muutti Australiaan. Samana vuonna hänet valittiin Royal Australasian Ornithologists Unionin (RAOU) jäseneksi. Hän toimi RAOU:n Muuttolintukomiteassa 1925–1932. Hän oli Royal Zoological Society of New South Wales-seuran jäsen vuodesta 1931 ja toimi seuran puheenjohtajana 1937–1938. Iredale sai konkologin eli kotilonkuorien tutkijan viran Australian Museumissa Sydneyssä (1924–1944). Hän julkaisi yli 400 kirjoitusta kotiloista, linnuista, ekologiasta ja eläinmaantieteestä. Sen lisäksi hän luennoi ahkerasti ja kirjoitti kansantajuisia tieteellisiä artikkeleita sanomalehtiin. Paljolti hänen ansiostaan museon nilviäiskokoelma on nykyään eteläisen pallonpuoliskon laajin yli 6 000 näytteellään. Iredale sai useita palkintoja merkittävästä työstään.


title: Tom Iredale

text: Iredale nimesi suuren joukon uusia nilviäislajeja. Linnuista hän nimesi, Mathewsin kunniaksi, kiurukertun ("Cincloramphus mathewsi").


Friday the 13th Part 4: The Final Chapter on 1984 ensi-iltansa saanut Joseph Ziton ohjaama yhdysvaltalainen kauhuelokuva. Elokuvan pääosissa näyttelivät Corey Feldman, Kimberly Beck ja Peter Barton. Nimestään huolimatta elokuva sai lisää jatko-osia.


title: Friday the 13th Part 4: The Final Chapter

text: Jason Voorheesin ruumis on löydetty ja toimitettu ruumishuoneelle. Jason on kuitenkin hengissä ja hoitaa päässä olevan haavansa. Sen jälkeen Jason tappaa lääkärin rautasahalla ja puukottaa sairaanhoitajaa. Seuraavana päivänä ryhmä teinejä ajaa Crystal Lakelle viikonloppuna. Ryhmässä on Paul, Sam, Sarah, Tina, Doug, Jimmy, ja Ted. Matkalla he huomaavat Pamela Voorheesin hautakiven ja liftarin, jota he eivät ota kyytiin. Jason tulee ja tappaa liftarin.


text: Nuoret saapuvat ja tapaavat naapurinsa Trish Jarvisiksen ja hänen veljensä Tommyn. Seuraavana päivänä teinit harrastavat naku-uintia. Trish ja Tommy satuttuvat paikalle ja lähtevät. Jälkeenpäin heidän autonsa hajoaa, ja Trish ja Tommy tapaavat nuoren miehen nimeltä Rob. He ottavat hänet taloonsa, jossa Tommy näyttää Robille useita hirviö naamareita, joita hän on tehnyt itselleen. Sen jälkeen Rob lähtee telttailemaan.


text: Myöhemmin samana iltana teinit juhlivat. Heidän juhliessa, Jason alkaa tappaa teinejä yksi kerrallaan aina tilaisuuden tullen. Ted löytää vanhan polttari filmin ja alkaa katsoa sitä projektorista. Sen jälkeen Jimmy menee alakertaan hakemaan lasin viiniä, mutta Jason tappaa hänet lihakirveellä. Yläkerrassa, Tina huomaa, että Terrin polkupyörä on yhä ulkona. Tina menee katsomaan tarkemmin, mutta Jason heittää hänet ikkunasta, tappaen tämän. Ted kuolee, kun Jason puukottaa häntä keittiöveitsellä. Jason menee yläkertaan ja murskaa Dougin kallon suihkussa. Sarah löytää hänet kuolleena ja pelästyy. Hän yrittää paeta, mutta Jason astuu esiin ja tappaa tämän.


text: Trish ja Tommy palaavat ja löytävät sähkökatkon. Etsiessään heidän äitiään, jonka Jason oli aikasemmin tappanut, Trish törmää Robiin leirintäalueella. Rob selittää hänelle, että Jason on edelleen elossa ja hän palasi Crystal Lakelle. Etsiessään Jasonia, he menevät teinien taloon ja löytävät heidät kuolleena. Jason tappaa Robin ja Trish pakenee taloonsa. Hän ja Tommy telkeävät ovet ja ikkunat, mutta Jason murtautuu sisään ja jahtaa heitä Tommyn huoneeseen. Trish lyö Jasonia televisiolla, jonka takia Jason pyörtyy hetkeksi. Tommy on tekemässä itsestään lapsi-Jasonin näköistä. Jason herää ja käy Trishin kimppuun. Tommy hämää Jasonia ulkonäöllään ja Trish yrittää tappaa Jasonin, mutta saa otettua machetella vain hänen naamionsa pois. Trish säikähtää Jasonin epämudostuneita kasvoja. Tommy ottaa macheten ja lyö sillä Jasonia päähän ja Jason kaatuu. Kun Tommy huomaa, että Jasonin sormet liikkuvat, hän alkaa hakata Jasonin ruumista machetella ja hokee "Die! Die!"


title: Panula

text: Panula on kylä Kauhajoen keskiosassa, Kauhajoen keskustasta itään. Kylä sijaitsee kantatie 44:n, kylän kohdalla Rahikkatie, varrella. Kantatien länsipuolella on pääasiassa asuinrakennuksia, kun taas itäpuolella on Panulan teollisuusalue. Teollisuusalueen pohjoispuolella sijaitsee 126,6 metriä korkea Kalmarinmäki.


title: Panula

text: Panulasta on matkaa Kauhajoen keskustaan kilometri, Koskenkylään 3,1 kilometriä, Lustilaan 3,8 kilometriä ja Aronkylään 4,5 kilometriä.


title: Panula

text: Kauhajoen kapinaa seuranneiden kostotoimenpiteiden aikana 11. heinäkuuta 1808 venäläisen kenraali Vasili Orlov-Denisovin kasakat polttivat Panulan ja läheisen Koskenkylän alueen lähes kaikki torpat ja talot.


title: Stephen Ouimette

text: Stephen Ouimette (s. 30. kesäkuuta 1954, St. Thomas, Ontario) on kanadalainen Gemini-palkittu näyttelijä, joka tuli tunnetuksi elokuvasta "The Top of His Head". Sittemmin Ouimette tuli tunnetuksi myös äänirooleistaan, kun hän toimi 1980- ja 1990-luvuilla muun muassa "Babar"-piirretyissä Pompadourin äänenä, elokuvaan "Beetlejuice" perustuvassa samannimisessä piirrossarjassa "Beetlejuice", sekä oltuaan Marvelista tutun Enkelin äänenä piirrossarjassa "X-Men". Vuosien 2003–2006 aikana Ouimette esiintyi televisiosarjassa "Slings and Arrows", josta hänet palkittiin Geminilla.


title: Kalaharinkiuru

text: Kalaharinkiuru ("Mirafra passerina") eteläisen Afrikan ruohoaavikoilla elävä varpuslintu.


title: Kalaharinkiuru

text: Linnun pituus on noin 14 cm ja paino 21–28 g.


title: Kalaharinkiuru

text: Kalaharinkiuru elää Botswanassa, Namibiassa, Etelä-Afrikassa, Sambiassa ja Zimbabwessa. Sen elinympäristön laajuus on noin 1,4 miljoonaa neliökilometriä.


title: Kalaharinkiuru

text: Kalaharinkiurut asuvat kuivilla ruohoa kasvavilla savanneilla ja aavikoilla.


title: Kalaharinkiuru

text: Kalaharinkiurut syövät siemeniä ja pieniä selkärangattomia.


title: Vahteronmäki

text: Vahteronmäki on Kouvolan kaupunginosa. Alueella sijaitsevat Vahteron K-Market sekä Vahteron ja Mäntypuiston koulut. Vahteron koulussa on luokat 1–6 ja Mäntypuiston koulu on kehitysvammaisille.


title: Viktorija Zabolotna

text: Viktorija Zabolotna (, s. 1986, Kryvyi Rih) on ukrainalainen riistamaaliampuja.


title: Viktorija Zabolotna

text: Zabolotna on saavuttanut MM-kilpailuissa tyttöjen sarjassa hopeaa Lahdessa 2002. Naisten sarjassa hän on voittanut yhden kullan, kolme hopeaa ja kaksi pronssia MM-kilpailuissa Zagrenbissa 2006, Plzeňissä 2008 ja Heinolassa 2009.


title: Beth Gibbons

text: Beth Gibbons (4. tammikuuta 1965, Exeter, Devon, Englanti) on englantilainen laulaja ja lauluntekijä. Hänet tunnetaan parhaiten englantilaisen trip hop -yhtye Portisheadin laulajana.


title: The Lockers

text: The Locker on tanssiryhmä, joka nosti esiin locking-tanssia 1970-luvulla. Ryhmän perustaja ja tanssi luoja oli Don "Campbellock" Campbell.


title: The Lockers

text: The Lockers -ryhmään kuuluu:


title: Krasnoborsk

text: Krasnoborsk () on kylä Arkangelin alueella Venäjällä. Se sijaitsee Vienanjokeen laskevan Uftjugajoen suussa 856 kilometriä Arkangelistä kaakkoon. Kylä on Krasnoborskin piirin keskus. Asukkaita on 5 000 henkeä (vuonna 2002).


title: Krasnoborsk

text: Krasnoborsk mainitaan ensimmäisen kerran 1600-luvun alussa. Vuonna 1780 siitä tuli kaupunki ja Vologdan lääniin kuuluneen kihlakunnan keskus. Myöhemmin se menetti kihlakuntakaupungin aseman. Venäjän vallankumouksen jälkeen Krasnoborsk alennettiin kyläksi.


title: Jarensk

text: Jarensk () on kylä ja Lenan kunnallispiirin keskus Arkangelin alueella Venäjällä. Se sijaitsee Vienanjoen sivujoki Vytšegdaan laskevan Jarengajoen suulla Arkangelin alueen kaakkoisnurkassa.


title: Jarensk

text: Venäjän vuoden 2010 väestönlaskennan aikaan kylässä asui 3 660 henkeä; koko piirissä asukkaita oli 13 362.


title: Jarensk

text: Kylä mainitaan ensimmäisen kerran vuonna 1384. Sijainti Siperiaan johtaneen reitin varrella edisti sen kehitystä. Vuonna 1780 Jarenskista tuli kaupunki ja Vologdan lääniin kuuluneen kihlakunnan keskus. Kihlakuntaan kuului myös nykyisen Komin tasavallan eteläosa. 1800–1900-lukujen vaihteessa kaupunki toimi poliittisesti epäluotettavien henkiöiden karkotuspaikkana. Vuonna 1924 Jarensk menetti kaupungin statuksen.


title: Karpogory

text: Karpogory () on kylä ja Venäjän Arkangelin alueen Pinegan piirin keskus. Se sijaitsee Vienanjoen itäisen eli oikeanpuoleisen sivuhaaran Pinegajoen varrella 212 kilometrin päässä Arkangelista. Kylästä on rautatieyhteys Arkangeliin (Passažirskin asema noin 4 kilometriä keskustasta pohjoiseen).


title: Karpogory

text: Kylässä oli 4 443 asukasta (väestönlaskenta 2010), koko kunnallispiirissä asukkaita oli 26 978.


title: Pinega (taajama)

text: Pinega () on taajama Arkangelin alueen Pinegan piirissä Venäjällä. Se sijaitsee Pinegajoen varrella 230 kilometriä Arkangelista itään. Asukkaita on 3 800 henkeä (vuonna 2002).


title: Pinega (taajama)

text: 1600-luvun alusta lähtien tunnetaan "Pinežski Volok" -niminen pogosta. Vuonna 1780 siitä tuli kaupunki ja Arkangelin kuvernementtiin kuuluneen kihlakunnan keskus. Vuonna 1925 Pinega menetti kaupungin statuksen. Vuonna 1929 siitä tuli Pinegan piirin keskus. Kun Pinegan ja Karpogoryn piirit yhdistettiin vuonna 1959, piirikeskukseksi tuli Karpogory.


title: Pinega (taajama)

text: Pinega toimi pitkään poliittisesti epäluotettavien henkilöiden karkotuspaikkana. Tunnettuja Pinegaan karkotettuja ovat ruhtinas Vasili Golitsyn, Kliment Vorošilov, Aleksei Rykov ja Aleksandr Serafimovitš. Taajamassa toimii kotiseutumuseo ja sen lähellä sijaitsee Pinegan luonnonpuisto.


title: Michel Suleiman

text: Michel Suleiman (, s. 21. marraskuuta 1948) on libanonilainen sotilas ja Libanonin nykyinen presidentti toukokuusta 2008.


title: Michel Suleiman

text: Suleiman syntyi maroniittiperheeseen Amsheetissa, 40 km pohjoiseen Beirutista. Hän liittyi asevoimien palvelukseen 1967 ja valmistui sotilasakatemiasta 1970. Hänellä on myös arvosana politiikasta ja hallintotieteistä Libanonin yliopistolta.


title: Michel Suleiman

text:
Suleiman toimi mm. sotilasakatemian ja toimiupseerikoulun kouluttajana. Vuosina 1990–1991 hän oli sotilastiedustelun päällikkönä Libanonvuorella. Suleiman komensi 11. jalkaväkiprikaatia ja 6. jalkaväkiprikaatia. Hänen joukkonsa taistelivat Israelin joukkoja vastaan Etelä-Libanonissa.
Marraskuussa 1998 hänet nimitettiin asevoimien komentajaksi edellisen komentajan Émile Lahoudin siirryttyä maan presidentiksi. Armeija toimi yhteistyössä Hizbollahin aseistetun siiven kanssa vastustaakseen Israelin miehitystä.
Armeija pystyi erossa sekä pääministeri Rafik Haririn murhan jälkimainingeista että Israelin ja Hizbollahin vuoden 2006 taisteluista. Toukokuusta 2007 armeijan taisteli Nahr al-Baredin pakolaisleirin haltuunsa ottanutta Fatah-al-Islam-järjestöä vastaan. Operaatiota johtanut kenraali Francois al-Hajj murhattiin autopommilla joulukuussa. Hänestä oli ennustettu Suleimanin seuraajaa armeijan komentajana.


title: Michel Suleiman

text: Presidentti Lahoudin kausi päättyi marraskuussa 2007, jolloin hallituksen tukijat (maaliskuun 14. ryhmä) ja oppositio (maaliskuun 8. ryhmä) eivät kyenneet valitsemaan maalle parlamentissa uutta presidenttiä. Erimielisyyksistä sovittiin Dohassa toukokuussa 2008 järjestetyissä neuvotteluissa. Parlamentti valitsi 25. toukokuuta 2008 Suleimanin presidentiksi.


title: Michel Suleiman

text: Suleiman nimitti edellisen pääministerin Fuad Sinioran jatkamaan tehtävässään.


title: Michel Suleiman

text: Suleiman on Yhdysvaltain suosikki Libanonin johdossa; kaksi viikkoa ennen vuoden 2009 vaaleja varapresidentti Joe Biden saapui vierailulle korkea-arvoisimpana amerikkalaisena 30 vuoteen vakuuttamaan Yhdysvaltain tukea maan johdolle.


title: Aitalikusteri

text: Aitalikusteri ("Ligustrum vulgare") on nahkealehtinen pensas, joka elää luonnonvaraisena lähes koko Euroopassa Ruotsin eteläosia myöten. Se kasvaa 3–5 metriä korkeaksi. Lehdet ovat 2–6 cm pitkät ja noin sentin levyiset. Valkoiset kukat puhkeavat keskikesällä, niistä kehittyy mustia, kiiltäviä marjoja. Aitalikusteria kasvatetaan aidanteina ja perhoskasvina. Kasvi on myrkyllinen, mutta pienen määrän syöminen aiheuttaa harvoin oireita.


title: Pustozersk

text:
Pustozersk (, myös "Pustozjorsk", Пустозёрск) on entinen kaupunki Petšoran alajuoksulla Venäjällä. Se sijaitsi noin 20 kilometriä lounaaseen nykyisestä Narjan-Marista.
Pustozerskin linnoitus perustettiin Iivana III:n määräyksestä vuonna 1499 Petšora-joen eteläpuolella sijaitsevan Pustoje- eli Gorodetskojejärven rannalle, josta se on saanut nimensä. Pustozersk oli Venäjän ensimmäinen napapiirin pohjoispuolella sijainnut kaupunki sekä tärkeä arktisten alueiden ja Siperian valloituksen tukikohta.


title: Pustozersk

text: Vuoteen 1780 saakka Pustozersk toimi Petšoran alueen hallinnollisena keskuksena. Virkamiesten ja sotilaiden lisäksi kaupungissa asui kalastajia, metsästäjiä ja kauppiaita, joista 1500-luvun loppupuolella noin kolmannes oli komeja. Pustozersk oli myös poliittisesti epäluotettavien henkilöiden karkoituspaikka. 1600-luvun puolivälissä sinne oli karkoitettuna vanhauskoisten johtaja Avvakum, joka teloitettiin kaupungissa vuonna 1682. Muita tunnettuja Pustozjorskiin karkoitettuja ovat pajari Artamon Matvejev poikineen, ruhtinas Semjon Štšerbatov ja ruhtinas Ivan Dolgoruki.


title: Pustozersk

text: Siperiaan johtavien eteläisten kulkureittien avautumisen jälkeen kaupunki menetti merkityksensä. Pustozjorskin linnoitus purettiin vuonna 1762. Vuonna 1780 perustettiin Mezenin kaupunki, josta tuli uusi paikallishallinnon keskus. Vuonna 1924 Pustozersk menetti kaupungin statuksen ja vuonna 1928 lakkautettiin sen kyläneuvosto. Viimeinen asukas muutti pois vuonna 1962. Kaupungin rakennuksista on jäljellä vain Ustjen kylään siirretty Kristuksen kirkastumisen kirkon hirsisalvos.


title: Pustozersk

text: Vuonna 1964 Pustozjorskiin pystytettiin kivinen muistopatsas, ja vuonna 1989 Avvakumin ja hänen uskonveljiensä oletetulle teloituspaikalle rakennettiin puinen muistomerkki. Vuonna 1991 perustettiin Pustozjorskin historian ja luonnon museo.


title: Fallen Angel of Doom

text: Fallen Angel of Doom on Blasphemyn esikoisalbumi. Sen julkaisi Wild Rags vuonna 1990.


title: Alppikärhö

text: Alppikärhö ("Clematis alpina") on kärhöihin kuuluva köynnös, jota kasvatetaan koristekasvina.


title: Alppikärhö

text: Alppikärhön lehdet ovat vastakkaisia, korvakkeettomia, puikeita, sahalaitaisia. Sillä on pienet siniset, sinipunaiset kukat, jotka voivat joskus olla ruusunpunaisia tai valkoisiakin. Kukat yleensä nuokkuvat ja niillä on valkoiset heteet. Se kukkii kesä-heinäkuussa. Sen hedelmystöt ovat pallomaisia ja pähkylät pitkäkarvaisia, koristeellisia siemenhaituvapalloja.


title: Alppikärhö

text: Alppikärhö on talvenkestävä köynnös, jonka versot jatkavat keväällä kasvuaan ja kukkii edellisen vuoden versoilla jo alkukesästä, selvästi aikaisemmin kuin muut kärhöt.


title: Helioksen karja

text: Helioksen karja viittaa kreikkalaisessa mytologiassa auringonjumala Helioksen karjalaumaan, joka laidunsi Thrinakiassa. Paikan uskotaan sijainneen nykyisessä Sisiliassa. Karja koostui seitsemästä laumasta nautoja ja seitsemästä katraasta lampaita, joissa kussakin oli viisikymmentä eläintä. Homeros kuvaili eläimiä komeiksi, kiiltäväkarvaisiksi ja leveäotsaisiksi.


title: Helioksen karja

text: Karja ei ikääntynyt eikä se myöskään poikinut. Sitä paimensivat Helioksen tyttäret, Faethusa ja Lampetia.


title: Helioksen karja

text: Tunnetuin viittaus Helioksen karjaan on Odysseiassa, jossa Ithakan kuningas Odysseus joutui sen kanssa tekemisiin yrittäessään palata kotiin Troijan sodasta.


title: Helioksen karja

text: Odysseusta varoittivat sekä tietäjä Teiresias että Kirke kiertämään Thrinakian saaren kaukaa, mutta käskiessään miehistöään purjehtimaan saaren ohi hän kohtasi kapinan. Koska Odysseuksella ei ollut jäljellä enää kuin viimeinen aluksensa niistä kahdestatoista, joiden kanssa hän oli lähtenyt Troijasta, joutui hän vastentahtoisesti myöntymään saarella pysähtymiseen. Hän kuitenkin vannotti miehistiöön olemaan koskematta saarella laiduntavaan jumalaiseen karjaan.


title: Helioksen karja

text: Odysseuksen pelot kävivät pian toteen, ja voimakas etelätuuli, joka oli työntänyt heitä kohti Skyllaa ja Kharybdista, ei tyyntynyt kokonaiseen kuukauteen pitäen Odysseuksen miehistöineen tiukasti saarella. Muonavarastojen ehtyessä Odysseus jätti miehistönsä rannalle ja suuntasi itse sisämaahan etsiäkseen keinoa lepyttää jumalat tyynnyttämään tuulen. Ei kuitenkaan mennyt kauan, kun hänen miehistönsä alkoi teurastaa parhaat karjasta uskoen soturin kuoleman – vaikka jumalien käsistä – olevan paremman kuin kuolemisen nälkään.


title: Helioksen karja

text: Lampetian kerrottua tapahtuneesta isälleen tämä oli raivoissaan karjansa kohtalosta ja vaati Zeusta kostamaan rikoksen uhaten muutoin mennä loistamaan Haadekseen kuolleille. Kuusi päivää Odysseuksen miehistö nautti karjasta, jonka vuodat liikkuivat kuolemankin jälkeen, ja jonka sekä raa'asta ja kypsästä lihasti kuului vielä mylvintä, mutta seitsemäntenä tuulet tyyntyivät ja Odysseus miehineen lähti matkaan. Merellä kuitenkin Zeus tuhosi salamoillaan laivan ja sen miehistön Odysseusta lukuun ottamatta.


title: Helioksen karja

text: Toinen viite Helioksen karjaan on gigantomakhian kuvauksessa. Oraakkeli oli kertonut tästä giganttien ja Olympoksen jumalien kamppailusta, että jumalat voivat voittaa sen ainoastaan kuolevaisen avulla, jolloin Herakles osallistui kamppailuun isänsä rinnalla.


title: Helioksen karja

text: Giganteista suurimmat olivat Alkyoneus ja Porfyrion, joista ensin mainitun Pindaros kertoo olleen paimenen ja Apollodoroksen mukaan hän varasti Helioksen karjan Erytheiasta. Taistelu päättyi jumalien voittoon ja Herakles surmasi Alkyoneuksen raahaamalla tämän pois kotimaastaan.


title: Waratton

text: Waratton tai Waratto (k. 686) oli kahteen otteeseen Neustrian ja Burgundin major domus. Hän saattoi olla sukua edeltäjälleen Ebroinille.


title: Waratton

text: Warattonin ensimmäinen virkakausi alkoi joko 680 tai 681 ja kesti vuoteen 682, jolloin hänen poikansa Gistemar syrjäytti hänet. Waratton onnistui kuitenkin nousemaan uudelleen valtaan ja piti asemansa kuolemaansa asti.


title: Waratton

text: Waratton solmi vuonna 681 rauhan Austrasian major domuksen Pipin Heristalilaisen kanssa. Näin kaikkien kolmen frankkien kuningaskunnan välille tuli rauha. Warattonin tytär Anstrude meni myöhemmin naimisiin Pipinin vanhimman pojan Drogon kanssa.


title: Tapaen taistelu (88)

text: Tapaen taistelu käytiin vuonna 88 Lucius Tettius Julianuksen johtamien roomalaisten ja daakialaisten joukkojen välillä. Taistelussa Rooman armeija onnistui lyömään kuningas Decebaluksen johtamat daakialaiset, mutta talven tulo esti Julianusta hyödyntämästä menestystään ja etenemästä Daakian pääkaupungin, Sarmizegethusan porteille asti. Roomalaiset joutuivat palaamaan takaisin Tonavan eteläpuolelle, Moesiaan.


title: Tapaen taistelu (88)

text: Daakialaiset olivat kuninkaansa johdolla tehneet vuosikausia ryöstöretkiä Tonavan yli Rooman hallitsemaan Moesiaan. Vuonna 85 provinssin maaherra Gaius Oppius Sabinus kuoli tällaisessa hyökkäyksessä. Keisari Domitianus organisoi heti vastatoimenpiteitä daakialaisten uhkaa vastaan ja vuosina 85-86 järjestetyt rangaistusretkikunnat Daakiaan sujuivat hyvin, kunnes keisarin pretoriaaniprefekti Cornelius Fuscus sai surmansa Tapaessa daakialaisten väijytettyä hänen joukkonsa. Tiettävästi roomalaiset menettivät myös yhden kokonaisen legioonan, muttei ole täysin varmaa minkä. Kostaakseen Fuscuksen tappion, roomalaiset valmistelivat uutta sotaretkeä vuodeksi 88. Joukkoja irrotettiin muista provinsseista ja yhteensä sotaretkeen osallistui noin kuusi legioonaa.


title: Tapaen taistelu (88)

text: Domitianus ei kuitenkaan pystynyt johtamaan tätä huhujen takia, jotka kertoivat vallankaappausyrityksestä Roomassa. Hän joutui palaamaan takaisin Roomaan ja jätti kenraalinsa Lucius Tettius Julianuksen armeijan komentoon. Julianus oli pätevä kenraali, joka oli palvellut jo Vespasianusta ja Titusta.


title: Tapaen taistelu (88)

text: Julianus johti joukkonsa Tonavan yli ja kohtasi pian daakialaisten armeijan Tapaessa, samassa paikassa missä Fuscus oli saanut surmansa edellisenä vuonna. Roomalaisen historioitsija Dio Cassiuksen mukaan Julianus antoi sotilaidensa maalata nimensä kilpiin, jotta heidät voitiin tunnistaa paremmin. Taistelu päättyi lopulta roomalaisten voittoon, mutta koska talvi oli jo lähellä ja Julianus pelkäsi kokevansa saman kohtalon kuin Fuscus, hän ei hyödyntänyt menestystään. Domitianus torjui aluksi Decebaluksen ehdottoman rauhan, mutta kun roomalaiset kohtasivat vastoiskäymisiä toisaalla, keisari joutui pikaisesti solmimaan rauhan daakialaisten kanssa. Tilanne ei ratkennut, ennen kuin keisari Trajanus valloitti Daakian lopullisesti vuosina 101-102 ja 105-106.


title: Saksankärhö

text: Saksankärhö ("Clematis vitalba") on kärhöihin kuuluva jäykähkövartinen köynnös tai köynnöstävä pensas. Sen kukat ovat vihertävänvalkeat ja siemenystöt pörröiset pallot. Sitä kasvatetaan koristekasvina. Saksankärhön kukat ovat pienemmät kuin hybridi-kärhöjen, mutta niitä on usein hyvin paljon.


title: Saksankärhö

text: Saksankärhö on kotoisin Keski- ja Etelä-Euroopasta.


title: Hannuksela

text: Hannuksela on kylä Ilmajoen keskiosassa, kunnan keskustasta lounaaseen. Kylä sijaitsee kantatie 67:n, kylän kohdalla Kurikantie, varrella. Myös Suupohjan rata kulkee ja Kyrönjoki virtaa kylän alueella.


title: Hannuksela

text: Hannukselasta on matkaa Ilmajoen keskustaan 1,3 kilometriä, Peuralankylään kilometri, Koskenkorvalle 7,7 kilometriä ja Ahonkylään 8,1 kilometriä.


title: Hannuksela

text: Suomen sodan aikana kesällä 1808 Viapori eli nykyinen Suomenlinna antautui venäläisille. Venäläiset olivat saaneet haltuunsa muonavaraston, joka tuotiin Hannukselaan. 7. heinäkuuta varastoa lähdettiin viemään lähestyvien Ruotsin armeijan joukkojen tieltä kohti etelää. Pääkuormasto pääsi Kauhajoella olleista kapinoitsijoista huolimatta lopulta perille Karviaan. Myöhemmin samana päivänä matkaan lähtenyt jälkikuormasto puolestaan joutui pohjalaistalonpoikien ryöstämäksi Kauhajoen Harjankylässä.


title: Gistemar

text: Gistemar eli Ghislemar tai Gilmer (k. 684) oli lyhyen aikaa Neustrian ja Burgundin major domus. Hän oli major domus Warattonin ja Ansfleden poika.


title: Gistemar

text: Gistemar syrjäytti vuonna 682 isänsä major domuksen virasta ja rikkoi isänsä edellisenä vuonna solmiman rauhansopimuksen Austrasian kanssa. Gistemar onnistui lyömään Austrasian major domuksen Pipin Heristalilaisen Namurissa, mutta ei pysynyt kauan vallassa, sillä Waratton pystyi pian kukistamaan poikansa ja palaamaan Neustrian major domukseksi. Gistemar jatkoi kapinointia isäänsä vastaan kuolemaansa saakka.


title: Viinikärhö

text: Viinikärhö ("Clematis viticella") on kärhöihin kuuluva köynnös. Sen kukat ovat punaiset tai violetinisävyiset, kellomaiset. Lehdistö on rehevä ja tummanvihreä. Sitä kasvatetaan koristekasvina. Sille suositellaan leikkaamista keväisin, ettei kasvusto muutu risukkoiseksi.


title: Kolme sisarta

text: Kolme sisarta () on Anton Tšehovin nelinäytöksinen näytelmä vuodelta 1901. Se kuvaa kolmen noin 20-vuotiaan sisaren elämää pikkukaupungissa. Sisarukset kaihoavat paluuta lapsuuden myyttiseen suurkaupunkiin Moskovaan.Näytelmä on venäläisen yläluokan joutilaan ja turhamaisen elämän kuvaus, joka sijoittuu venäläiseen kuvernementtikaupunkiin. Aluksi ryhmä on koolla Irinan nimipäivillä: paikalla ovat sisarukset Olga, Maša ja Irina, heidän veljensä Andrei, tämän tuleva vaimo Natalia, paikallisen varuskunnan upseereita, perheen alivuokralaisena asuva lääkäri ja palvelijoita. Sisarusten yhteisenä haaveena on palata lapsuudenaikaiseen kotikaupunkiinsa Moskovaan, josta isän upseerintyö on pakottanut muuttamaan pois. Isä on kuollut vuotta aikaisemmin ja haave muutosta on vain vahvistunut. Muutto poistaisi heidän tyytymättömyytensä, mutta se viivästyy ja viivästyy. Maša on tyytymätön avioliittoonsa, Andrei kaipaa yliopistoelämään, Irina on elämässään suuntaa vailla ja Olga kaipaa elämäänsä puolisoa. He haikailevat muutosta, mutta eivät itse tee mitään saadakseen muutoksen aikaiseksi. Muutos tulee viimeisessä näytöksessä ulkoa: varuskunta siirretään kaupungista pois. Upseerit poistuvat ja sisarusten on valittava elämälleen jokin suunta.


title: Venäjän avaruusvoimat

text: Venäjän avaruusvoimat (, "VKS") on Venäjän federaation puolustusvoimien sotilaallisesta avaruustoiminnasta vastaava osa, joka perustettiin 10. elokuuta 1992.


title: Venäjän avaruusvoimat

text: Neuvostoliitossa avaruuden sotilaallisen käytön valmistelu alkoi viimeistään 1950-luvun alkupuolella kuten Yhdysvalloissakin.


title: Venäjän avaruusvoimat

text: Venäjän avaruusvoimat perustuvat Neuvostoliiton avaruusvoimiin, jotka perustettiin vasta vuonna 1982 kokoamalla puolustusministeriön ja eri aselajien avaruusyksiköt. Tämä on voinut liittyä Yhdysvaltain ja Neuvostoliiton väliseen avaruussotapeliin, joka oli kiihkeässä vaiheessa tuolloin. Organisatoriset muutokset ovat olleet samanlaisia kuin Yhdysvalloissa, jossa avaruusjoukot ovat edelleen osa Yhdysvaltain ilmavoimia.


title: Venäjän avaruusvoimat

text: Kummassakin maassa kisa avaruusvoimista käytiin eri aselajien kesken 1950-luvun lopussa ja uudestaan 1990-luvulla. Heinäkuussa 1997 Venäjän avaruusvoimat hajotettiin ja sotilaallinen avaruustoiminta siirtyi Venäjän Strategisille ohjusjoukoille. Ohjuspuolustus siirtyi samalla ilmapuolustuksesta strategisiin ohjusjoukkoihin. Ilmapuolustus koottiin Venäjän ilmavoimien alaisuuteen. Molemmilla toimenpiteillä sekä ohjusjoukot että ilmavoimat pyrkivät onnistuneesti estämään talousvaikeuksista johtuvien saneerauksien vaikutukset omaan upseerikuntaan. Toimi onnistui ja vähensi merkittävästi Venäjän sotilaallisen avaruustoiminnan volyymiä. Suurempi haitta toiminnalle oli avaruusjoukkojen henkilöstön siirtyminen siviilitöihin. Avaruusvoimat perustettiin uudelleen 1. kesäkuuta 2001. Niitä johtamaan tuli kenraalieversti Anatoli Perminov, joka myöhemmin siirtyi Venäjän avaruusjärjestön johtoon.


title: Venäjän avaruusvoimat

text: Avaruusvoimien päätehtävä on ydinohjushyökkäysten ennakkovaroitus. Muita tehtäviä ovat satelliittitietoliikenne, satelliittipaikannus ja satelliittikaukokartoitus niiden eri muodoissa. Avaruusvoimat operoivat mm. GLONASS-paikannussatelliitteja.


title: Venäjän avaruusvoimat

text: Joukkoihin kuuluu "Kolmas ohjuspuolustusarmeija" ja "Ohjusvaroitusdivisioona", joiden molempien päämajat ovat Solnetšnogorskissa Moskovan lähellä. Ne operoivat mm. Qabala-tutka-asemia Azerbaidžanissa ja A-135 ohjustorjuntaohjuksia Moskovan seudulla.


title: Venäjän avaruusvoimat

text: Avaruudessa liikkuvia kappaleita seurataan myös optisesti. Okno (eli ikkuna) seuranta-asema on osa tätä toimintaa . Seuranta-asema on Nurakissa Tadžikistanissa. Okno havaitsee tietyn suuruiset kappaleet 40 000 km:n etäisyydeltä maasta.


title: Venäjän avaruusvoimat

text: Avaruusvoimat operoivat Plesetskin kosmodromia ja Svobodnyn laukaisukeskusta. Se jakaa Baikonurin kosmodromin hallintavastuun Venäjän avaruusjärjestön kanssa. Tilanne vastaa NASAn ja Yhdysvaltain ilmavoimien toimintaa mm. Cape Canaveralissa.


title: Betoniyö

text: Betoniyö on Pirkko Saision romaani vuodelta 1981.


title: Betoniyö

text: "Betoniyön" dramatisointi ensiesitettiin Pekka Milonoffin ohjaamana KOM-teatterissa 1982, rooleissa Heikki Paavilainen, Vieno Saaristo, Tapio Liinoja/Pekka Valkeejärvi, Marja Packalén, Pekka Milonoff ja Pirkko Saisio. Näytelmäversio on käännetty ruotsiksi ja espanjaksi. Se esitettiin espanjankielisenä versiona "La Noche de Concreto" Venezuelan kansallisteatterissa Caracasissa 11. lokakuuta 2001. Kyseessä oli ensimmäinen kerta, kun suomalainen näytelmä esitettiin venezuelalaiselle yleisölle.


title: Betoniyö

text: Romaanin perustuva Pirjo Honkasalon "Betoniyö"-elokuva kuvattiin Helsingissä syksyllä 2012, ja se sai ensi-iltansa 1. marraskuuta 2013. Elokuvan tuotti tuotantoyhtiö Bufo.


title: Kauppamatkustajan kuolema

text: Kauppamatkustajan kuolema () on Arthur Millerin käsikirjoittama näytelmä vuodelta 1949. Näytelmä on noussut klassikon asemaan ja se on palkittu muun muassa Pulitzer-palkinnolla. Elia Kazanin ohjaamana sitä esitettiin Broadwaylla 742 kertaa. Pääroolissa nähtiin Lee J. Cobb. New York Drama Critics’ Circle palkitsi näytelmän vuoden parhaana amerikkalaisnäytelmänä.


title: Kauppamatkustajan kuolema

text: Näytelmä kertoo keski-ikäisestä kaupparatsusta nimeltä Willy Loman, joka menettää työnsä ja jonka elämä lähtee alamäkeen. Hän joutuu luopumaan amerikkalaisesta unelmastaan ja hyväksymään, ettei pysty lunastamaan kaikkia odotuksia ja muun muassa läheisilleen tekemiään lupauksia. Näytelmä kritisoi rahan saamaa valtaa ja siinä käsitellään runsaasti muun muassa yksinäisyyttä, pettymystä ja henkilökohtaista tragediaa.


title: Kauppamatkustajan kuolema

text: Näytelmästä on tehty runsaasti eri ohjaajien omia sovituksia eri teattereihin eri puolilla maailmaa. Lisäksi siitä on olemassa muutamia TV-versioita sekä kaksi elokuvaa. Elokuvat ovat ohjanneet László Benedek (1951) ja Volker Schlöndorff (1985).


title: Berzovia

text: Berzovia tai Jidovin (, , ) on kunta Caraș-Severinin piirikunnassa Romaniassa. Se sijaitsee Caraș-Severinin piirikunnan luoteisosassa. Alueeseen kuuluu Berzovian, Fizeșin ja Ghertinișin kylät. Vuonna 2002 kunnassa asui 4 165 ihmistä.


title: Berzovia

text: Alue on arkeologisesti merkittävä. Siellä sijaitsi muun muassa antiikin aikainen Berzobiksen kaupunki, joka toimi myöhemmin roomalaisen legioonan varuskuntana. Alueelta on löytynyt myös lukuisia roomalaisia kolikoita.


title: College of William & Mary

text: The College of William & Mary (William & Mary, W&M) on julkinen tutkimusyliopisto Williamsburgissa Virginiassa Yhdysvalloissa, jonka perustivat vuonna 1693 kuningas Vilhelm III ja kuningatar Maria II. Se on toiseksi vanhin college Yhdysvalloissa ja yksi kahdeksasta alkuperäisestä Public Ivy -yliopistosta.


title: College of William & Mary

text: Tunnettuja entisiä opiskelijoita ovat Thomas Jefferson, James Monroe, John Tyler ja Henry Clay sekä 16 itsenäisyysjulistuksen allekirjoittajaa.


title: Rohtokataja

text: Rohtokataja ("Juniperus sabina") on sypressikasvien heimoon kuuluva pienikokoinen havupuu. Se on matalakasvuinen, leveä, ja sen neulaset tuoksuvat mausteiselta jos niitä murskaa. Kasvi on myrkyllinen.


title: Rohtokataja

text: Rohtokatajaa käytetään maanpeitekasvina, koska se on matalakasvuinen ja ikivihreä.


title: The Rocky Horror Show

text: The Rocky Horror Show on Richard O'Brienin kirjoittama musikaali, jonka maailman-ensi-ilta oli Lontoossa 1973. Musikaali kuvaa vastakihlautuneen pariskunnan päätymistä myrskyä paetessaan transvestiitin tiedemiehen taloon. Esityksen ympärille on muodostunut kultti, jossa yleisö osallistuu esitykseen monin eri tavoin. Vuonna 1975 valmistui musikaaliin perustuva elokuva "The Rocky Horror Picture Show".


title: The Rocky Horror Show

text: Ensi-ilta oli 63-paikkaisessa teatterissa 19. kesäkuuta 1973, ja esitykset jatkuivat 20. heinäkuuta 1973 asti. Rooleissa olivat muun muassa Tim Curry, Patricia Quinn, Nell Campbell, Julie Covington, Christopher Malcolm ja Richard O'Brien itse.


title: The Rocky Horror Show

text: Ensi-esityksen ohjasi Jim Sharman, joka päätti esittää sen pienessä tilassa Royal Court Theatren yläkerrassa. Sharman ja O'Brien olivat tutustuneet "Jesus Christ Superstarin" Australian ensituotannon yhteydessä.


title: The Rocky Horror Show

text: Vuonna 1974 musikaalia esitettiin Los Angelesissa Roxy-teatterissa, jossa se oli Lontoon tavoin menestys.


title: The Rocky Horror Show

text: Musikaalia alettiin esittää myös Broadwaylla New Yorkissa Belasco-teatterissa vuonna 1975, jossa se ei enää menestynyt kuten aiemmin, ja näytännöt jäivät hyvin lyhyeksi. Tim Curry uusi roolinsa Tohtori Frank-N-Furterina molemmissa tuotannoissa.


title: The Rocky Horror Show

text:
Musikaalia on sittemmin esitetty ympäri maailmaa sekä uudelleen Britanniassa lukuisia kertoja.
Musikaalia ovat Suomessa esittäneet ainakin vuonna 2002 Åbo Svenska Teater, Seinäjoen kaupunginteatteri (1995 ja 2012) ja Turun Kaupunginteatteri (2013). Viimeisin tuotanto on tehty 2016 syksyllä ja alkuvuodesta 2017, jolloin musikaalia esitettiin Helsingissä,Turussa sekä Tampereella. Musikaalin ohjasi Sami Saikkonen joka myös esitti itse Tohtori Frank-N-Furteria. Muissa pääosissa nähtiin mm. Roope Salminen ja Ilona Chevakova.


title: The Rocky Horror Show

text: Näytelmän kappaleet ja koko käsikirjoituksen käänsi suomeksi Moog Konttinen, joka kerran myös paikkasi yhtä lyhyttä roolia laulaen "Mitä tapahtui lauantaina" -kappaleen. Esityksen taltioinnin tuotti 1995 CD:ksi levy-yhtiö Poko Records.


title: The Rocky Horror Show

text: Sävellykset: Richard O'Brien. Suomenkieliset sanoitukset: Moog Konttinen.


title: Rebelution

text: Rebelution rap-artisti Pitbullin neljäs studioalbumi, joka julkaistiin 1. syyskuuta 2009. Albumi julkaistiin Pitbullin oman Mr. 305 Inc. -levy-yhtiön kautta.Kappale ”Hotel Room Service” sisältää samplen Nightcrawlers-yhtyeen ”Push the Feeling On” -kappaleesta.


title: Kellan Lutz

text: Kellan Christopher Lutz (s. 15. maaliskuuta 1985) on yhdysvaltalainen näyttelijä. Hänet tunnetaan parhaiten roolistaan Emmett Cullenina "Twilight"-elokuvissa.


title: Kellan Lutz

text: Lutz on kotoisin Pohjois-Dakotasta, mutta asui nuoruudessaan myös ympäri Yhdysvaltain Keskilänttä. Lutzin vanhemmat erosivat hänen ollessaan kuusivuotias. Lukioikäisenä hän päätyi asumaan Arizonaan, missä hänen äitinsä meni uusiin naimisiin. Valmistuttuaan lukiosta hän muutti Los Angelesiin päästäkseen lähemmäs siellä asuvaa isäänsä ja kävi kaupungissa Chapman University -yliopistoa opiskellen kemiantekniikkaa ennen kuin päätti siirtyä näyttelijäksi.


title: Kellan Lutz

text: Lutzin hyviin ystäviin kuuluvat hänen "Twilight"-elokuvasarjan näyttelijäkollegansa Ashley Greene ja Jackson Rathbone, jotka hän tunsi jo ennen ensimmäisen elokuvan kuvauksia. Kellan ja AnnaLynne McCord, joka tunnetaan Beverly Hills 90210 -sarjasta, ovat seurustelleet aikasemmin.


title: Kellan Lutz

text: Ennen näyttelijäksi ryhtymistään Lutz toimi mallina. Hän aloitti mallin uransa jo teini-ikäisenä ollessaan noin 13-14-vuotias tienatakseen ylimääräistä rahaa. Muutettuaan Los Angelesiin hän kuitenkin kiinnostui näyttelemisestä ja alkoi ottaa näyttelykursseja.


title: Kellan Lutz

text: Uransa aikana Lutz on näytellyt useissa televisiosarjoissa ja elokuvissa. Hän esiintyi useaan otteeseen tv-sarjoissa "Model Citizens" ja "The Comeback" ja vieraili esimerkiksi sarjoissa "Kauniit ja rohkeat", "", "Summerland", "Mullan alla", "CSI", ja "Heroes". Hän on näytellyt muun muassa elokuvissa "Stick It", "Accepted" ja "Prom Night". Lutz esiintyi myös HBO:n vuoden 2008 minisarjassa "Generation Kill".


title: Kellan Lutz

text: Hänen tunnetuimpiin rooleihinsa kuuluu vampyyri Emmett Cullen yhdysvaltalaisen kirjailijan Stephenie Meyerin fantasiakirjasarjaan perustuvissa elokuvissa. Kun ensimmäiseen elokuvaan "Twilight – Houkutus" haettiin näyttelijöitä vuonna 2007 Lutz oli kiinnostunut, mutta ei koe-esiintynyt rooliin. Tammikuussa 2008 juuri ennen elokuvan kuvausten aloittamista Emmettin rooliin alun perin valittu näyttelijä jättäytyi pois, ja Lutz päätti tällä kertaa koe-esiintyä. Elokuvan ohjaaja Catherine Hardwicke piti hänestä, ja Lutz sai osan. "Twilight – Houkutus" sai ensi-iltansa vuonna 2008. Sen taloudellisen menestyksen vuoksi elokuvan tuottanut Summit Entertainment päätti jatkaa elokuvasarjaa. Lutz näyttelee Emmettiä myös elokuvan vuoden 2009 jatko-osassa "Twilight – Uusikuu" sekä vuoden 2010 jatko-osassa "Twilight – Epäilys". Elokuvasarjan päätöselokuva tehdään kaksiosaiseksi. Päätöselokuva on nimeltään "Twilight – Aamunkoi" ja sen ensimmäinen osa saa ensi-iltansa vuonna 2011 ja toinen osa vuonna 2012.


title: Kellan Lutz

text: Vuosina 2008–2009 Lutz esiintyi George Evansin roolissa televisiosarjassa "90210". Hän näyttelee yhdessä näyttelijäystävänsä Ashley Greenen kanssa vuoden 2009 elokuvassa "Warrior". Lutzin on määrä olla mukana myös vuoden 2010 uudelleenfilmatisoinnissa "Painajainen Elm Streetillä".


title: Luigi D’Albertis

text: Luigi Maria D’Albertis (21. marraskuuta 1841 Genova, Italia – 2. syyskuuta 1901 Sassari, Sardinia) oli italialainen tutkimusmatkailija ja luonnontieteilijä, joka kartoitti ensimmäisenä Papua-Uudessa-Guineassa sijaitsevaa Fly-jokea.


title: Luigi D’Albertis

text: D’Albertis tutki Malakan niemimaan ja Papua-Uuden-Guinean välistä laajaa saaristoa vuosina 1871–1877. Vuonna 1876 hän purjehti kahdeksan viikkoa australialaisella höyrykäyttöisellä "Neva"-isoveneellä 930 kilometriä ylös Fly-jokea. Seurueen mukana oli hänen serkkunsa Enrico Alberto d’Albertis ja myöhemmin ilmailun pioneerina tunnettu Lawrence Hargrave. Retkikunta keräsi lintu-, kasvi- ja hyönteisnäytteitä. Eteneminen päättyi aluksen törmättyä särkkään, jolloin retkikunta joutui palaamaan takaisin. D’Albertis yritti seuraavana vuonna uudelleen, mutta matka keskeytyi jo aikaisemmin, ja hän palasi Eurooppaan.


title: Luigi D’Albertis

text: Retkikunnan keräämää aineistoa sijoitettiin Giacomo Dorian luonnonhistorialliseen museoon Genovassa. Osa näytteistä meni British Museumiin, osa jäi D’Albertisin linnaan "Castello D’Albertis". Linna on nykyisin Maailmankulttuurimuseo.


title: Luigi D’Albertis

text: D’Albertis nimesi yhdessä Tommaso Salvadorin kanssa useita uusia lintulajeja, muun muassa papuankiitäjän ("Mearnsia novaeguineae") ja juovakehrääjän ("Aegotheles bennettii").


title: Julian Sands

text: Julian R. Sands (s. 4. tammikuuta 1958 Otley, Yorkshire, Englanti) on englantilainen näyttelijä. Hänen kansainvälinen läpimurtonsa oli George Emersonin rooli elokuvassa "Hotelli Firenzessä".


title: Julian Sands

text: Sands tunnetaan muun muassa televisiosarjoista "The Sun All Rises", "24", "L-koodi", "", "" sekä minisarjasta "Rose Red" ja elokuvista "Kuoleman kentät", "Hotelli Firenzessä", "Warlock", Warlock II, "Araknofobia", "Rakkauden sävel", "Alaston lounas", Tale of a Vampire ja "Ocean's Thirteen".


title: Julian Sands

text: Sands on ollut kaksi kertaa naimisissa, 1980-luvulla Sarah Sandsin kanssa ja vuodesta 1990 nykyisen vaimonsa Evgenia Citkowitzin kanssa. Hänellä on kolme lasta, yksi Sarah Sandsin ja kaksi Citkowitzin kanssa.


title: Etelänpihlaja

text:
Etelänpihlaja ("Sorbus torminalis") on keski- ja eteläaurooppalainen pihlajalaji. Se on keskikokoinen lehtipuu, joka kasvaa 15–25 metriä korkeaksi.
Lehdet eivät muodostu kotipihlajan lehtien tavoin irtolehdyköistä, vaan ovat syvään hammaslaitaiset. Marjojen läpimitta on 10–15 mm. Marjoja voi syödä sellaisenaan tai keittää hilloksi, mutta siemenet pitää siilata pois, sillä niissä on hiukan syanidia.


title: Mark Hildreth

text: Mark Hildreth (s. 24. tammikuuta 1978 Vancouver, Brittiläinen Kolumbia) on kanadalainen näyttelijä ja muusikko.


title: Mark Hildreth

text: Hildreth aloitti uransa lapsinäyttelijänä 7-vuotiaana ja opiskeli myöhemmin näyttelemistä The National Theater Schoolissa Kanadassa. Valmistumisensa jälkeen hän esiintyi television lisäksi myös teatterissa.


title: Mark Hildreth

text: Televisiossa Hildreth on esiintynyt vuodesta 1985 lähtien ja teki ensimmäisen ääniroolinsa kolme vuotta myöhemmin piirrossarjassa "Beany and Cecil". Sarjassa hän toimi Beanyn äänenä ja on tämän jälkeen tehnyt urallaan näytelmäroolien lisäksi useita äänirooleja animaatioihin ja videopeleihin.


title: Mark Hildreth

text: Hildreth liittyi vuonna 2003 Davis Trading -yhtyeeseen kosketinsoittajaksi ja laulajaksi, mutta erosi yhtyeestä vuoden jälkeen perustaakseen oman yhtyeen kitaristi Jory Neal Grobermanin ja rumpali Amrit Basin kanssa. Hildreth sanoittaa ja laulaa kaikki omat kappaleensa, jotka kuulostavat samankaltaiselta kuin Elton Johnin ja Steve Wonderin kappaleet. Hänen ensimmäisen albuminsa nimi on Complex State of Attachment.


title: Taavi Koponen

text: Taavi Antero Koponen (s. 7. marraskuuta 1895 Sortavala – 29. syyskuuta 1979 Orimattila) oli suomalainen jääkärikapteeni.


title: Taavi Koponen

text: Hänen vanhempansa olivat muurari Martti Koponen ja Stiina Taivainen. Hänet vihittiin avioliittoon vuonna 1923 Nanni Lydia Ranisen kanssa.


title: Taavi Koponen

text: Koponen kävi Sortavalan seminaarin harjoituskoulun ja sotilaspedagogisen kurssin vuonna 1925 sekä Reserviupseerikoulun vuonna 1926. Hän suoritti myös 3. Divisioonan kuormastovääpeli- ja rehumestarikurssin vuonna 1930 ja oli kuuntelu-upseerina ammustarkastajakursseilla vuonna 1943.


title: Taavi Koponen

text: Koponen työskenteli kirjaltajana ennen liittymistään vapaaehtoisena Saksassa sotilaskoulutusta antavan jääkäripataljoona 27:n täydennysjoukkoon 22. kesäkuuta 1916, josta hänet siirrettiin 6. lokakuuta 1916 pataljoonan 4. komppaniaan. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella.


title: Taavi Koponen

text: Koponen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 3. Jääkärirykmentin 10. jääkäripataljoonan 1. komppaniaan. Hän otti osaa sisällissodan taisteluihin Tampereella ja Viipurissa.


title: Taavi Koponen

text: Koponen palveli sisällissodan jälkeen edelleen 3. Jääkärirykmentissä, joka nimettiin myöhemmin uudelleen ensin Jääkärirykmentti 3:ksi, Savon jääkärirykmentti 3:ksi ja Uudenmaan rykmentiksi. Hän toimi rykmentissä koulutusaliupseerina ja komppanianvääpelinä 8. komppaniassa sekä 29. tammikuuta 1920 lähtien koulutusaliupseerina 3. konekiväärikomppaniassa. Armeijasta hän erosi 31. maaliskuuta 1921 ja siirtyi Suojeluskuntajärjestön palvelukseen ja hänet sijoitettiin paikallispäälliköksi Suistamon suojeluskuntaan. 1. huhtikuuta 1921 alkaen. Suistamosta hän muutti Mikkeliin ja astui Mikkelin suojeluskuntaan suojeluskuntapiirin alipäällystökurssien vääpeliksi 1. heinäkuuta 1921 alkaen. Takaisin armeijan palvelukseen hän astui 1. lokakuuta 1921 ja hänet sijoitettiin Rannikkotykistörykmentti 3:een, missä hän toimi aluksi III patteriston esikuntavääpelinä ja 10. syyskuuta 1923 lähtien 99. patterin vääpelinä ja 25. toukokuuta 1929 alkaen rykmentin esikunnan kasarmi- ja kuormastoaliupseerina.


title: Taavi Koponen

text: Koponen osallistui talvisotaan toimistoupseerina Laatokan Meripuolustuksen esikunnan Aseosastolla. Välirauhan aikana hän jatkoi edellä mainitussa tehtävässä, kunnes hänet siirrettiin myöhemmin toimistoupseeriksi Varkauden Tukikohdan toimisto II:een. Varkaudesta hänet komennettiin Linnoitus Patteristo 6:n ase- ja linnoitusteknikoksi Kiestingin suunnalle.


title: Taavi Koponen

text: Jatkosodan puhjettua Koponen jatkoi edelleen toimiaan Linnoituspatteristossa, kunnes hänet siirrettiin vuonna 1942 3. Divisioona asekorjausryhmä R:n päälliköksi Uhtualle. Myöhemmin samana vuonna hänet siirrettiin toimistoupseeriksi Päämajan Taisteluvälineosastolle, missä hän palvelikin vuoteen 1943 saakka, jolloin hänet siirrettiin Asevarikko 10:n ampumatarvikeosaston päälliköksi, missä tehtävässä hän palveli sodan loppuun saakka.


title: Taavi Koponen

text: Koponen jatkoi sodan aikaisessa tehtävässään sodan jälkeen, kunnes vuonna 1945 hänet siirrettiin aseteknikoksi Keskusvarikko 6:een. Vuonna 1947 hänet siirrettiin Merivoimien Varikko 1:een ensin aseteknikoksi ja myöhemmin ampumatarvikeosaston päälliköksi ja edelleen aseupseeriksi. Varikolla hän palveli vuoteen 1952 saakka, jolloin hänet siirrettiin Asevarikko 5:n ampumatarvikeoston päälliköksi. Koponen erosi vakinaisesta palveluksesta vuonna 1954.


title: Juho Kolehmainen

text:
Juho Kolehmainen () oli suomalainen jääkärivänrikki.
Hänen vanhempansa olivat puuseppä Antti Kolehmainen ja Anna Kilpeläinen. Hänet vihittiin avioliittoon vuonna 1924 Elvira Engströmin kanssa.


title: Juho Kolehmainen

text: Kolehmainen kävi kansakoulun.


title: Juho Kolehmainen

text: Kolehmainen työskenteli metsätyönjohtajana ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 28. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Juho Kolehmainen

text: Kolehmainen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 4. Jääkärirykmentin 9. jääkäripataljoonan 3. komppaniaan. Hän otti osaa sisällissodan taisteluihin Viipurissa.


title: Juho Kolehmainen

text: Kolehmainen palveli sisällissodan jälkeen 1. komppanian koulutusaliupseerina 4. Jääkärirykmentistä muodostetussa Jääkäripataljoona 4:ssä (tunnettiin myöhemmin nimillä Jääkäripataljoona 2 ja Pohjolan jääkäripataljoona). Hänet siirrettiin 11. lokakuuta 1918 alkaen koulutusaliupseeriksi Karjalan kaartin rykmentin III pataljoonaan. Armeijasta hän erosi 11. helmikuuta 1919 vain liittyäkseen 15. helmikuuta 1919 alkaen Karjalan (Aunuksen) retkikuntaan. Retkikunnalla hänet määrättiin aluksi joukkueenjohtajaksi III pataljoonan 1. komppaniaan, minkä päällikkyyden hän vastaan otti myöhemmin. Hänet siirrettiin kesäkuussa Karjalaiseen pataljoonaan, missä hän toimi 3. komppanian päällikkönä. Kolehmainen otti osaa retkikunnalla taisteluihin Tulemajärvellä, Vieljärvellä, Nuosjärvellä, Prääzässä, Matrossassa, Kotkatjärvellä, Tuuloksessa, Maasjärvellä, Suollusmäellä ja Säämäjärvellä. Retkikunnalta palattuaan hän astui etsivän keskuspoliisin palvelukseen 10. heinäkuuta 1919, mutta palasi takaisin puolustusvoimien palvelukseen 31. tammikuuta 1920 pursimiehenä. Hänet sijoitettiin miinanetsintälaivueeseen, josta hänet siirrettiin l. toukokuuta 1925 Melkin vartiokomennuskunnan päälliköksi ja 1. lokakuuta 1933 alkaen miina- ja vartiolaivueen ruori- ja merkinantoaliupseeriksi, missä tehtävässä hän palveli aina talvisotaan saakka.


title: Juho Kolehmainen

text: Kolehmainen osallistui talvisotaan pursimiehenä Erillisessä Laivastossa Helsingissä. Välirauhan aikana hän jatkoi samassa toimessa, mutta siirrettiin myöhemmin Merikoulun kasarmialiupseeriksi. Merikoululta hänet siirrettiin pursimieheksi Helsingin Laivastoasemalle. Jatkosodan puhjetessa hän jäi edelleen Helsingin Laivastoasemalle ja toimi joukkueenjohtajana sodan loppuun saakka. Sotien jälkeen hän jatkoi joukkueenjohtajana Helsingin Tukikohdassa vuoteen 1945 saakka, jolloin hän erosi vakinaisesta palveluksesta. Hänet haudattiin Helsinkiin.


title: Levytanko

text: Levytanko on voimaharjoitteluväline, jota käytetään voimaharjoittelussa, painonnostossa ja voimanostossa. Tanko on valmistettu metallista ja sen normaali pituus on 2,2 metriä. Halkaisijaltaan se on 25 millimetriä ja päistä 50 millimetriä. Tanko on laakeroitu päistä jotta levypainot saavat pyöriä vapaasti esimerkiksi tehtäessä tempausta. Otekohdissa siinä on karhea pinta, joka auttaa nostajaa saamaan pitävämmän otteen. Tangon kumpaankin päähän lastataan kulloinkin halutun painoisia kiekkomaisia painoja. Jotta kiekot eivät pääsisi putoamaan tangolta käytön aikana, ne yleensä lukitaan paikalleen puristamalla ne otekohdan ulkopuolella olevia vastinkappaleita vasten kiertovipusalpainten avulla. Salpalaitteita kutsutaan tavallisesti lukoiksi. Lukituksen pitävyys usein varmistetaan salpaan asetettavalla sokalla. Kuntosaleillakin käytettävät harjoittelutangot painavat normaalisti 20 kiloa.


title: Levytanko

text: On myös olemassa epävirallisempia erityisesti kotikäyttöön suunniteltuja 25mm/30mm halkaisijalla olevia tankoja joihin käy 25mm/30mm reiällä olevat levypainot. Tankojen pituus vaihtelee yleensä noin 150–180cm välillä ja paino noin 6–10kg välillä.


title: Levytanko

text: Miesten olympialaisissa käyttämä tanko on 2,2 metrin pituinen ja painaa 20 kiloa. Kansainvälinen painonnostoliitto IWF ei hyväksy pitempien tai paksumpien tankojen käyttöä. Voimanostossa kuitenkin usein käytetään epävirallisemmissa kilpailuissa tätä tukevampaa tankoa. Otekohtien väli on normaalisti 810 millimetriä.


title: Levytanko

text: Naisten tanko on samankaltainen kuin miestenkin, mutta pituudeltaan 2,05 metriä ja painoltaan 15 kiloa.


title: Levytanko

text: Yli 10-kiloisten levyjen halkaisija on 450 millimetriä; alle 10-kiloisilla se vaihtelee. Yli 10-kiloisissa levyissä on myös kuminen ”iskunvaimennin” vaimentamassa iskua, joka syntyy, kun tanko pudotetaan maahan.


title: Levytanko

text:
Olympiakisoissa levypainojen värin on oltava seuraavan taulukon mukainen:
IWF:n hallinnoimien kisojen ulkopuolella voimanostossa on olympiapainojen lisäksi käytössä seuraavat painot:
Harjoittelussa käytettävät painot eivät yleensä ole määrätyn värisiä eikä niissä tavallisesti ole kumia vaimentamassa iskua.


title: Levytanko

text: Peruslukot ovat useimmiten metallia, mutta voivat olla muutakin materiaalia. Niiden paino on niin miehillä kuin naisillakin maksimissaan 2,5 kiloa. Tangon kokonaispaino ilman levykiekkoja on riippuvainen lukkojen painosta; miehillä se on enimmillään 25 kiloa ja naisilla 20 kiloa.


title: Carl von Otter

text: Carl von Otter (13. elokuuta 1766 – 20. lokakuuta 1813 Länsi-Götanmaa) oli ruotsalainen eversti. Hän osallistui ja Suomen sotaan.


title: Carl von Otter

text: Von Otter oli vapaaherrallisen von Otter -suvun jäsen. Hänen vanhempansa olivat Porin rykmentin komentaja eversti Sebastian von Otter ja Maria Margareta Hierta. Vuonna 1800 von Otter avioitui 21. syyskuuta 1806 Vaasassa Katarina Charlotta Krookin (27. heinäkuuta 1785 - 27. heinäkuuta 1839)kanssa. Aviopari oli lapseton.


title: Carl von Otter

text: Carl von Otter aloitti sotilasuransa vapaaehtoisena Skaraborgin rykmentissä 5. syyskuuta 1767. Hänet korotettiin majoitusmestariksi 15. heinäkuuta 1777, kersantiksi 15. elokuuta 1778 ja toiseksi adjutantiksi aliluutnantin palkalla 16. joulukuuta 1779.


title: Carl von Otter

text: Carl von Otter osti vänrikin viran 23. elokuuta 1783 Hämeenlinnan rykmentistä. Hänestä tuli luutnantti 20. joulukuuta 1784 Pohjanmaan rykmentin Pyhäjoen komppaniaan ja hänen virkatalonaan oli Marttila Pohjankylässä Kalajoella. Hänet siirrettiin Närpiön komppanian 20. huhtikuuta 1785 luutnantiksi virkatalonaan Öist Lapväärtissä.


title: Carl von Otter

text: Carl von Otter ylennettiin alikapteeniksi (eli esikuntakapteeniksi) Henkikomppaniaan 23. lokakuuta 1789. Samalla hänen virkatalokseen määrättiin Rökiö Kullaksen kylästä Vöyristä. Hän palveli Henkikomppanian päällikkönä Kustaa III:n sodan aikana ja otti komppanioineen osaa Verelän, Högforsin ja Ahvenkosken taisteluihin. Henkikomppaniassa von Otter palveli, kunnes 26. marraskuuta 1794 saakka siirtyi Hämeen rykmentin värvättyyn jalkaväkipataljoonaan.


title: Carl von Otter

text: Carl von Otter palasi Pohjanmaan rykmenttiin majuriksi 15. marraskuuta 1799 virkatalonaan Ikola Isossakyrössä. Tässä virassa hän palveli 19. syyskuuta 1809 saakka, jolloin hän siirtyi Älvsborgin rykmenttiin. Hänet ylennettiin armeijan everstiksi ja kuninkaan yliadjutantiksi 29. kesäkuuta 1809.


title: Carl von Otter

text: Suomen sodassa von Otter johti Ruotsin joukkoja venäläisiä vastaan esimerkiksi Samelinlakson, tappiolliseen Parjakannevan ja Nummijärven taisteluissa.


title: Carl von Otter

text: Von Otter kuoli 20. lokakuuta 1813 virka-asunnossaan Länsi-Götanmaalla.


title: Försvarets radioanstalt

text: Försvarets radioanstalt (FRA) on Ruotsin puolustusministeriön alainen siviiliorganisaatio, joka suorittaa signaalitiedustelua.


title: Försvarets radioanstalt

text: FRA:n päämaja on Lovön saarella Ekerössä. Sen budjetti oli vuonna 2008 562 miljoonaa kruunua ja sillä oli 650 työntekijää.


title: Försvarets radioanstalt

text: 18. kesäkuuta 2008 hyväksytyn ja 1.1.2009 voimaan tulleen lain 2006/07:63 (FRA-laki, ruotsiksi FRA-lagen) mukaan FRA saa salakuunnella kaikkea Ruotsin läpi kulkevaa viestiliikennettä, esimerkiksi puheluja, Internet-selailua ja sähköposteja. Lain päätarkoitukseksi on ilmoitettu terrorismin ja järjestäytyneen rikollisuuden torjuminen. Vuoden 2008 aikana FRA rekrytoi voimakkaasti ja henkilöstömäärä oli tarkoitus nostaa 900:aan.


title: Försvarets radioanstalt

text: Marraskuun 2007 tietojen mukaan FRA:lla oli maailman viidenneksi nopein supertietokone.


title: Adult Swim

text: Adult Swim on yhdysvaltalainen kaapelitelevisiokanava Cartoon Networkin oma kanavaosio, joka on nähtävissä myös eri puolilla maailmaa digitaalitelevisioverkon ja satelliitin kautta. Ohjelmat ovat suunnattu yli 17-vuotiaille aikuisille ja niissä on hyvin vähän sensuroitua materiaalia. Sarjat ovat useimmiten yhdysvaltalaisten ja japanilaisten tuotantoa. Kanava on osa Cartoon Networkia ja lähettää omat ohjelmansa Yhdysvalloissa kello 20:stä aina aamukuuteen asti.


title: Michel Aoun

text: Michel Naim Aoun (, s. 30. syyskuuta 1933 Haret Hreik) on libanonilainen sotilas, poliitikko ja entinen asevoimien komentaja, pääministeri ja maan presidentti vuodesta 2016.


title: Michel Aoun

text:
Aoun on ollut pitkäaikainen Syyrian vaikutusvallan vastustaja Libanonissa. Presidentti Amine Gemayel nimitti hänet seuraajakseen kautensa päättyessä 1988. Syyrian joukot pakottivat Aounin 1990 hakemaan turvaa Ranskan lähetystöstä ja lähtemään maanpakoon, mikä päätti Libanonin sisällissodan. Hän palasi maahan 7. toukokuuta 2005, Syyrian joukkojen vetäydyttyä maasta. Myöhemmin Aoun kuitenkin liittoutui Syyria-mielisten poliitikkojen kanssa.
Lokakuun 2016 lopussa Libanonin parlamentti valitsi Aounin maan presidentiksi.
Presidentin asema oli kiistelyn vuoksi täyttämättä kaksi ja puoli vuotta, kun Michel Suleimanin kausi virallisesti päättyi toukokuussa 2014.


title: Michel Aoun

text: Aoun syntyi maroniittiperheeseen Beirutin eteläpuolella. Hän lähti armeijauralle ja kävi sotilasakatemian, josta 1958 valmistuttuaan liittyi tykistöjoukkoihin. Hän on kouluttautunut myös Ranskassa Châlon-Sur-Marnessa sekä Yhdysvalloissa Fort Sillissä, Oklahomassa.


title: Michel Aoun

text:
Israelin hyökättyä Libanoniin 1982 Aoun johti pataljoonan suojaamaan presidentinpalatsia Baabdassa. Aounin 8. mekanisoitu pataljoona taisteli Libanonin sisällissodassa muslimeja, druuseja ja palestiinalaisia vastaan.
Sabran ja Shatilan verilöylyn aikana Aoun johti alueella olevia sotilasjoukkoja. Joukkoja oli neuvottu keskittymään muihin tehtäviin, sillä aika kun Israelin tukeman Elie Hobeikan miehet teurastivat palestiinalaisia Sabran ja Shatilan pakolaisleireissä. Heinäkuussa 1984 Aoun nimitettiin armeijan komentajaksi.


title: Michel Aoun

text: Presidentti Amin Gemayelin kausi päättyi syyskuussa 1988. Amin Gemayel epäonnistui yhtenäisen hallituksen perustamisessa, joten hän nimitti ennen kautensa loppumista siirtymähallituksen, jonka tehtävä oli koota uutta laillista hallitusta.


title: Michel Aoun

text: Ollessaan Libanonin armeijan komentaja, Aoun sai johtaakseen sotilashallituksen. Hallituksen määräaikainen tehtävä oli koota uutta yhtenäistä hallitusta. Muslimit kieltäytyivät yhteistyöhön Michel Aounin kanssa kahdesta syystä: ulkopoliittisten vaikutusten takia (Syyria, Iran, Saudi-Arabia jne.) sekä koskien erimielisyyksiä maan perustuslain tulkinnasta ja täytäntöönpanosta. Pääministerin piti perinteisesti olla sunni, mutta Gemayel perusteli valintaansa sillä, että presidentin tulee olla kristitty ja varsinaisen presidentin puuttuessa tehtävä siirtyy pääministerille. Koska presidentti oli pääministeriä ylempi, oli pääministeriksi nimitettävä kristitty. Tämän jälkeen Itä-Beirutia hallitsi kristitty hallitus ja Länsi-Beirutia edellisen, eroamasta kieltäytyneen Salim al-Hossin hallitus, jota Syyria tuki. Pääministerinä Aoun vannoi useasti vapauttavansa maan ulkomaisista joukoista.


title: Michel Aoun

text: Vuonna 1974 Bachir Gemayel perusti epävirallisesti Lebanese forces -liiton (LF). Vuoteen 1978 mennessä hän oli yhtenäistänyt useat eri liitot saman liiton (LF) alaisuuteen. Sotilasliitto LF:ssä oli myös muslimeja, joilla oli yhtenäiset aatteet ja näkemykset maan ja kodin puolustamisesta sekä ulkopuolisten vastustamista (palestiinalaiset ja syyrialaiset).


title: Michel Aoun

text: Lopulta LF päätyi Samir Geageain alaisuuteen vuonna 1986. Aluksi Geageain lopetti LF:stä irtaantuneita liittoja ja vahvisti LF:n asemaa kristittyjen alueilla. Tämän jälkeen hän keskittyi "vapaa-alueen" (East Beirut, ulkomaisten miehittämätön alue) perusinfrastruktuurin kehittämiseen ja vapaa-alueen puolustuksen vahvistamiseen. LF oli muodollisesti korvannut valtion virastot ja oli tukena valtiolle siinä, missä valtiolla ei ollut resursseja suoriutua tehtävistään.


title: Michel Aoun

text: LF:ää tuki Amin Gemayelin perustama ja Michel Aounin johtama väliaikainen hallitus. Michel Aounin alaisuudessa olevat armeijan joukot olivat suurimmalta osaltaan hajautettu muslimien alueelle. Armeijan eliittijoukot oli sijoitettu kristittyjen alueelle. Michel Aoun oli kyvytön siirtämään ja keskittämään Libanonin armeijan joukkoja, jotka sijaitsivat muslimien alueella ja jotka olivat syyrialaisten vaikutusvallan ja miehityksen alaisuudessa.


title: Michel Aoun

text: Aoun epäonnistui voittamaan muslimien edustajat puolelleen. Tästä syntyi kaksoishallitus: kristittyjen hallitus, joka oli entisen presidentin perustama ja muslimien hallitus, joka oli Syyrian tukema.


title: Michel Aoun

text: LF yritti diplomaattisin keinoin välttää yhteenottoja Libanonin armeijan kanssa, jotta kristittyjen vapaa-alue ei hajoaisi ja päätyisi Syyrian ja sen liittolaisten käsiin. Tämän takia LF luovutti ison erän aseita ja joukkoja sekä satama-alueen hallinnan Michel Aounille.


title: Michel Aoun

text: Tässä vaiheessa Michel Aoun koki, että hän on riittävän vahvoilla ja ryhtyi ulkomaalaisten tuella vastustamaan Syyriaa ja sen liittolaisia.


title: Michel Aoun

text: Michel Aoun oli aliarvioinut syyrialaisten vahvuutta muslimien alueella. 14. maaliskuuta 1989 Syyrian joukot hyökkäsivät Baabdan presidentinpalatsiin, sen jälkeen kun Aoun oli julistanut "vapaussodan" syyrialaisia ja heidän tukijoitaan vastaan. Operaatio oli lähes tulokseton verenvuodatus.


title: Michel Aoun

text: Syyrialaiset pakottivat osan Libanonin armeijan sotilaista (Michel Aounin joukko-osastot oli sijoitettu muslimien alueelle) taistelemaan eturintamalla Michel Aounia vastaan. Libanonin armeija oli siis käytännössä jakautunut kahtia. Yksi puoli oli suojelemassa Michel Aounia ja toinen puoli, Syyrialaisten pakotuksesta, taisteli Michel Aounia vastaan.


title: Michel Aoun

text: Aoun ja Syyrian joukot taistelivat tykistöllä Beirutista, jonka miljoonasta asukkaasta vain 100 000 jäi kaupunkiin, muiden paetessa taisteluja. Syyriaa tuki tuolloin Yhdysvaltain George H. W. Bushin hallitus, vastineeksi Syyrian tuesta Saddam Husseinia vastaan. Aoun kääntyi kriittiseksi Yhdysvaltoja kohtaan ja otti vastaan apua Irakilta.


title: Michel Aoun

text: Lokakuussa 1989 Libanonin parlamentti kokoontui Saudi-Arabiassa Ta'ifissa, jossa solmittiin sodan päättävä sopimus uudesta vallanjaosta. Aoun ei osallistunut kokoukseen, vaan nimitti osallistujia pettureiksi. Hän ilmoitti hajottaneensa parlamentin ennen sopimuksen solmimista, koska sopimus ei määrännyt tarkkaa aikarajaa Syyrian vetäytymiselle. Ta'ifin sopimuksen jälkeen parlamentti valitsi René Moawadin uudeksi presidentiksi. Syyria painosti Moawadia erottamaan Aounin armeijan komentajan asemasta, mutta hänen presidenttikautensa kesti kuitenkin vain 17 päivää ennen hänen salamurhaansa. Hänen seuraajakseen nimettiin Elias Hrawi, joka nimitti Émile Lahoudin asevoimien komentajaksi ja määräsi Aounin poistumaan presidentinpalatsista. Aoun kieltäytyi eroamasta. Aounin tappio koitti, kun hänen tukijansa Saddam Hussein hyökkäsi Kuwaitiin elokuussa 1990 ja Syyrian johtaja Hafez al-Assad  liittyi Yhdysvaltain tukijaksi. Syyria sai tämän jälkeen rauhassa aloittaa hyökkäyksen Baabdan presidentinpalatsiin.


title: Michel Aoun

text: Aoun pakeni turvaan Ranskan lähetystöön jättäen perheensä ja joukkonsa syyrialaisten armoille. Myöhemmin hän ilmoitti radiolla joukkojensa antautuvan. Kymmenen kuukautta myöhemmin Aoun lähti maanpakoon Pariisiin. Hän otti mukaansa kansalaisilta saamansa rahat, jotka oli tarkoitettu maan jälleenrakentamiseen hänen hallituksensa aikana. Hän johti Pariisista käsin Vapaata isänmaallista liikettä ("Al-Tayyar Al-Watani Al-Hur").


title: Michel Aoun

text:
Hän palasi maahan 7. toukokuuta 2005 muutama päivä sen jälkeen, kun Syyrian joukot olivat vetäytyneet maasta. Toukokuun lopun 2005 vaaleissa Aoun hämmästytti monia liittoumalla Syyria-mielisten poliitikkojen kanssa (Maaliskuun 14. päivän liittouma). Vapaa isänmaallinen liike kuitenkin jätti liittouman jo ennen vaaleja, ja liittyi helmikuussa 2006 Maaliskuun 8. päivän liittoumaan mm. Hizbollahin, Amalin, Syyrian sosialistisen puolueen ja Baath-puolueen kanssa.
Aounin puolue osallistui protesteihin Hassan Nasrallahin Hizbollahin kanssa Fuad Sinioran hallituksen kaatamiseksi.


title: Estradasphere

text: Estradasphere on alun perin Santa Cruzissa perustettu kokeellinen musiikkiyhtye, joka koostuu kuudesta, useita soittimia taitavasta, muusikosta. Yhtye aloitti toimintansa 1990-luvun loppupuolella, soittaen aluksi Santa Cruzin kaduilla ja pienissa kahviloissa. Estradaspheren värikäs musiikillinen tyyli vaihtelee kokeellisesta rock musiikista videopeli-imitaatioihin, jazziin ja death metalliin. Yhtyeen jäsenten musiikkitaustasta löytyy klassisen musiikin, jazzin ja metallimusiikin koulutusta sekä kokemusta.


title: Estradasphere

text: Tim Smolens ja Jason Schimmel tutustuivat vuonna 1990 ja perustivat Mr. Bunglen albumin Disco Volante innoittamina yhtyeen nimeltä Don Salsa. Tämä Estradasphereä edeltänyt kokeellinen bändi, jonka musiikissa voidaan kuulla paljon viitteitä Estradaspheren tuotantoon, toimi ystävysten myöhempien musiikkiprojektien ensiaskeleena. Yhtye julkaisi omakustanteisen esikoislevynsä, Koolaid Moustache In Jonestown, vuonna 1997, jolla kuullaan monia Estradaspheren tavaramerkeiksi muodostuneita elementtejä, kuten esimerkiksi videopelimusiikkia ja kaikenlaisten musiikkityylien yhdistelemistä massiivisiksi ääniteoksiksi. Yhtye ei koskaan saavuttanut kaupallista menestystä, mutta sen kappaleita, ja osia niistä, kuullaan Estradaspheren 2001 julkaisemalla "Buck Fever" albumilla.


title: Estradasphere

text: Vuonna 1998 Schimmel tutustui yliopistossaan Timb Harrisiin, John Whooleyyn ja David Murrayyn. Yhdessä Tim Smolensin kanssa he vuotta myöhemmin perustivat Estradaspheren. Yhtyeen suosio lähti liikkeelle vuonna 2000 paikallisella jazz klubilla soitetusta keikasta, joka oli bändin ensimmäinen julkinen esiintyminen. Yhtyeen varhaisille esiintymisille oli leimallista sirkusmainen esiintyjä kaarti, johon yleisöä kehotettiin osallistumaan. Myöhemmin samana vuonna yhtye julkaisi ensimmäisen levynsä, "It's Understood", Trey Spruancen levy-yhtiöllä Mimicry Records ja lähti mukaan ensimmäiselle kiertueelleen Spruancen yhtyeen Secret Chiefs 3 lämppärinä.


title: Euroopantuhkapensas

text:
Euroopantuhkapensas ("Cotoneaster integerrimus") on ruusukasvien ("Rosaceae") heimoon kuuluva pensas. Se kasvaa noin kaksi metriä korkeaksi. Lehdet ovat päältä himmeän tummanvihreät, alta valkoisen nukan peitossa. Se on nopeakasvuinen ja harittavaoksainen pensas. Sitä käytetään koristepensaana Etelä- ja Keski-Suomessa, ja se pärjää melko kuivillakin kasvupaikoilla.
Kasvi marjoineen on myrkyllinen.


Turkmenistanin sosialistisen neuvostotasavallan lippu oli Turkmenistanin sosialistisessa neuvostotasavallassa käytössä ollut lippu, joka otettiin virallisesti käyttöön 1. elokuuta 1953. Lipussa oli punaisella pohjalla kaksi kapeaa vaaleansinistä viivaa, joiden selitettiin kuvaavan maassa käytössä olevia keinokastelukanavia. Kanavat toivat maalle runsaasti vaurautta, mutta kuten myöhemmin on käynyt ilmi, myös kosolti ekologisia ongelmia. Lipun vasemmassa ylälaidassa oli muiden neuvostotasavaltojen lippujen tapaan keltainen sirppi ja vasara sekä kommunismin viisisakarainen tähti.


title: Turkmenistanin sosialistisen neuvostotasavallan lippu

text: Aikaisemmassa Turkmenistanin neuvostotasavallan lipussa oli punaisella pohjalla kyrilliset kirjaimet "TCCP" (latinalaisin kirjaimin TSSR), jotka merkitsivät Turkmenistanin sosialistista neuvostotasavaltaa. Tätä aikaisemmassa lipussa oli sama lyhenne latinalaisin kirjaimin.


title: System Shock 2

text: System Shock 2 on vuonna 1999 julkaistu FPS-peli tietokoneelle. Sen on tuottanut yhteistyössä Irrational Games, Looking Glass Studios ja Electronic Arts.


title: System Shock 2

text: Peli yhdistelee räiskintä-, roolipeli- ja hiiviskelyelementtejä. Vaikka toiminta on keskeisessä osassa, perustuu viihdyttävyys myös vahvaan tunnelmalliseen tarinankerrontaan. Tekninen toteutus perustuu Dark Engine -pelimoottorille.


title: System Shock 2

text: System Shock 2 keräsi julkaisunsa jälkeen monien kriitikoiden suosion.


title: System Shock 2

text: On kulunut 42 vuotta siitä, kun mielipuolinen tekoäly, Shodan, ensi kerran kukistettiin. Ihmiskunta elää yhä suuryritysten hallitsemassa dystopiassa. Teknologia on pitkälle kehittynyt ja ihmiskehoa on mahdollista muokata kyberneettisin implantein. Maapallon rajat ovat käyneet ahtaiksi ja monet ovat lähteneet etsimään onneaan lähiavaruuden siirtokunnista.


title: System Shock 2

text: Pelin tarina sijoittuu vuoteen 2114. Ihmiskunnan ensimmäinen ylivalonnopeusalus Von Braun sekä siihen telakoitunut sotilasalus UNN Rickenbacker lähetetään miehistöineen matkaan kohti Tau Cetin tähtisysteemiä. Kahden aluksen komentajina toimivat Trioptimum-korporaation palveluksessa Anatoly Korenchkin sekä kapteeni William B. Diego. Historiallisen matkan tavoitteet koskevat raaka-aineiden ja uuden elämän löytämistä. Jo ennen matkaa on herännyt kysymys sen onnistumisesta. Trioptimumin kunnianhimo ja miehistön byrokratia monimutkaistavat asioita ja synnyttävät levottomuuksia. Marie Delacroixin, aluksen suunnittelijan varoitukset Von Braunin heikkouksista jäävät huomiotta Korenchkinin ja Diegon välisessä kilvassa.


title: System Shock 2

text: Kolme kuukautta myöhemmin tapahtuu jotain merkittävää. Aluksen vastaanotin saa palasia tuskaisesta viestistä Tau Cetin ympäristöstä, miljardeja maileja asutetun avaruuden rajojen ulkopuolella. Pelastusyksikkö laskeutuu Tau Ceti 5 planeetan pinnalle. Myös kunnianhimoiset kapteenit ovat mukana. Kiirehtiessään ulos, ilman suojavarusteita, he löytävät ensi kerran maapallon ulkopuolisen organismin koteloituneena. Lumoutunut pelastusyksikkö tuo kotelot tutkittavaksi Von Brauniin. Psyykkisten voimiensa avulla organismi kommunikoi miehistölle. Korenchkin ja Diego lankeavat ensimmäisinä tälle voimakkaalle psyykkiselle olennolle. Myöhemmin he kutsuvat itseään "osana useaa". Joidenkin päivien kuluttua kotelot avautuvat Von Braunin vesiviljelmäkannella ja niistä kuoriutuvat nivelmadot infektoivat hoitajansa. Madot ovat loiseläjiä, jotka saavat isäntänsä mielen ja ruumiin toimimaan tahtonsa mukaan. Monesti isäntä kuolee kuitenkin jo psyykkisen invaasion aikana. Loisinfektio lisäksi käynnistää isäntäorganismissa aineenvaihdunnallisia muutoksia. Myöhemmin nämä johtavat isännän voimakkaaseen mutaatioon ja kasvuun. Infektoitunut miehistö integroituu olennon kollektiiviseen yhteisöön ensin mielellään ja myöhemmin ruumiillaan. Emo-organismi alkaa kasvaa Von Braunin uumenissa saavuttaen myöhemmin valtavan koon.


title: System Shock 2

text: Näillä paikkain nimetön pelaaja herää kylmäunesta Von Braun aluksen lääkintäkannella. Hänellä ei ole muistikuvia edeltävistä viikoista. Tohtori Janice Polito, yksi selviytyjistä ottaa yhteyden pelaajaan ja pyytää pelaajaa etsimään hänet neljänneltä kannelta. Polito kertoo pelaajalle että hänen kehossaan on kybernetiikkaan perustuva järjestelmä, jonka avulla pelaaja voi asentaa "implantteja" kehoonsa.


title: System Shock 2

text: Pelin edetessä pelaaja oppii lisää aluksen tapahtumista aistiharhojen ja äänitteiden kautta. Matkan varrella pelaaja kohtaa useita sairastuneita ja äärimmäisen aggressiivisia miehistön jäseniä. Aluksella on vain muutamia henkiinjääneitä. Käy ilmi, että vierasorganismi on saastuttanut miehistön jäsenten avulla myös Von Braunin keskustietokoneen, Xerxeksen. Päästäkseen Politon luokse, täytyy pelaajan suorittaa lukuisia tehtäviä kuten käynnistää aluksen virtalähde hissin käyttämiseksi ja vierasorganismin muodostaman biomassan tuhoaminen hissikuilusta.


title: System Shock 2

text: Kun pelaaja pääsee Janicen luokse, Shodan ottaa häneen ensi kerran yhteyttä. Käy ilmi, että Shodan on opastanut pelaajaa Janicen välityksellä. Tohtori itse on kuollut. Shodan kertoo, että hän on luonut aluksen kaapanneen vierasorganismin. Infektoimalla Von Braunin miehistön, hän pääsi pois Tau Cetista. Nyt organismi on kuitenkin kasvanut liian voimakkaaksi ja se täytyy tuhota. Koska pelaajalla ei ole muutakaan mahdollisuutta, hän päättää jatkaa yhteistyötään Shodanin kanssa.


title: System Shock 2

text: Pelaaja onnistuu varoittamaan maata Von Braunin infektiosta sekä avaamaan portin Xerxeksen keskusmuistiin, jolloin Shodan yrittää saada emoaluksen hallintaansa. Tämä ei kuitenkaan onnistu ja pelaajan on siirrettävä itsensä sekä Shodan Rickenbackeniin. Toiset henkiin jääneet, Suarez ja Rebecca pakenevat samaan aikaan pelastuskapselissa. Pian Marie Delacroix onnistuu lähettämään pelaajalle viestin, jossa kerrotaan Shodanin todellisesta suunnitelmasta. Marie kuolee myöhemmin sukkulaterminaalissa. Pelaaja kohtaa pahasti infektoituneen Anatoly Korenchkinin komentosillalla. Tämä hyökkää pelaajan kimppuun, mutta saa surmansa. Viimeisessä viestissään Korenchkin kertoo suunnitelmasta Suarezin ja Rebeccan varalle. Pelaaja pakenee Rickenbackeniin.


title: System Shock 2

text: Shodan neuvoo pelaajan surmaamaan emo-organismin, jotta Rickenbacker voisi irrottautua Von Braunista. Samalla hän kertoo, kuinka pelaajalla on potentiaalia tulla hänen omaksi kyberneettiseksi ilmentymäkseen. William Diego ottaa pelaajaan yhteyttä ja haluaa tavata Rickenbackenin sairasosastolla. Pelaaja löytää hänet myöhemmin kuolleena, poistettuaan loismadon ruumiistaan. Pelaaja laukaisee itsensä pelastussukkulassa jättimäisen emo-organismin sisään. Hän onnistuu löytämään olennon keskushermoston ja tuhoamaan sen. Pelaaja havahtuu pian Shodanin luomasta, alati laajenevasta, virtuaalitodellisuudesta. Shodan itse kutsuu tätä proto-todellisuudeksi. Marie oli ymmärtänyt Shodanin suunnitelman ja jättänyt pelaajalle tästä tiedon. Alun perin Mariesta oli tarkoitus tulla myös Shodanin ilmentymä, mutta tieto suunnitelmasta koitui hänen kohtalokseen. Shodanin ei ollutkaan tarkoitus tuhota Von Braunia, vaan käyttää tämän ylivalonnopeustekniikkaa luodakseen oman aika-avaruutensa. Pelaaja onnistuu löytämään Shodanin keskusmuistin ja tuhoamaan sen. Tämän jälkeen hän havahtuu Rickenbackenin komentosillalta.


title: System Shock 2

text: Myöhemmin Suarez kertoo, että hän ja Rebecca ovat muuttaneet pelastussukkulansa kurssia ja palaavat Von Braunille. Alus on saatu takaisin hallintaan ja tilanne näyttää hyvältä. Samalla huonosti voiva Rebecca ilmestyy hänen taakseen. Rebeccan ääni on vääristynyt ja se muistuttaa Shodania. Hänen ulkonäkönsä muuttuu hirviömäiseksi. Tähän tarina päättyy.


title: System Shock 2

text: Peli on yhdistelmä toimintaa, ongelmanratkomista ja roolipelielementeillä lisättyä hahmonkehitystä. Kuvakulmana pelissä käytetään ensimmäisen persoonan kuvakulmaa. Pelaajalla on inventaario jossa hän säilyttää varusteita kuten aseita, panssareita, avaimia ja näiden lisäksi äänitteitä ja saapuneita viestejä. Inventaariolla on omat rajansa, joten pelaajan on aseiden ja muiden tarvikkeiden osalta päätettävä mitä ehdottomasti tarvitaan.


title: System Shock 2

text: Pelissä ei ole varsinaisia tasoja vaan pelaaja kehittyy sitä mukaa kun hän saa kyberneettisiä moduuleja, joita käytetään eri kykyjen hankkimiseen ja parantamiseen. Fyysisten aseiden lisäksi pelaaja kykenee taistelemaan psioonisten kykyjen avulla. Aseet kuluvat käytön myötä ja muuttuvat käyttökelvottomiksi ellei pelaaja huolla niitä ja tietynlaisten aseiden huoltaminen taas vaatii korjaustaitojen tiettyä tasoa ja tiettyjen aseiden käyttäminen vaatii tiettyä asetaitoa.


title: System Shock 2

text: Se mihin pelaaja erikoistuu parhaiten, ratkaistaan ennen varsinaisen pelin alkua tehtävässä jossa valitaan pelaajan erikoistuminen UNN (United Nations Nomitee) järjestön sisäisen haaran valinnalla. Laivasto erikoistuu tekniikkaan, erityisesti laitteiden hakkeroimiseen ja hallintaan, Merijalkaväki taas erikoistuu taisteluun ja OAS taas psioonisten kykyjen kehittämiseen ja niiden käytön harjaantumiseen. Tämän jälkeen pelaaja käy läpi "uravaiheen", jossa hän valitsee komennustehtäviä, joita ei varsinaisesti pelata vaan ne antavat tiettyjä kykyjä. Kun tämä vaihe on suoritettu, pelin tapahtumat alkavat.


title: System Shock 2

text: Räiskinnän lisäksi pelin paino on osittain ympäristön tietokoneterminaalien hyödyntämisessä. Alus on täynnä erilaisia turvakameroita joiden havaittua pelaajan, hälytys alkaa soida tietyn ajan ja lisää vihollisia ilmestyy pelaajan luo. Pelaaja voi tietokoneterminaalien avulla sammuttaa aluksen turvakamerat ja automaattiaseet hetkellisesti ja kykenee myös hakkeroimaan näitä automaattiaseita omalle puolelleen. Hakkerointi edellyttää, että pelaaja läpäisee minipelin, joka alkaa aina, kun jotain hakkeroidaan. Minipelissä on pieni ruutu jossa on viivalla yhdistettyjä neliöitä. Näistä neliöistä on saatava muodostettua kolmen neliön muodostama suora linja, jotta hakkerointi onnistuu. Pelissä on lisäksi ase- ja ruoka-automaatteja, joita hakkeroimalla pelaaja voi alentaa ammus- ja ruokatarvikkeiden hintaa.


Kazahstanin sosialistisen neuvostotasavallan lippu oli Kazahstanin sosialistisen neuvostotasavallan tunnus. Se otettiin käyttöön Kazahstanin sosialistisen neuvostotasavallan Korkeimman neuvoston päätöksellä 24. tammikuuta 1953. Lipussa oli punaisella pohjalla sosialismin keltainen sirppi ja vasara sekä viisisakarainen tähti. Lipun alalaidassa oli punainen raita ja sen yläpuolella kirkkaan sininen raita. Sinisen raidan selitettiin kuvaavan Kazahstanin pilvetöntä taivasta.


title: Kazahstanin sosialistisen neuvostotasavallan lippu

text: Aikaisemmassa, 1940-luvulla käyttöön otetussa lipussa oli punaisella pohjalla sosialismin tunnukset sekä kyrillisin kirjaimin sanat "Казак ССР" ("Kazak SSR") ja "Казахская ССР" ("Kazahskaja SSR"). Tätä aiemmassa, vuonna 1937 käyttöön otetussa lipussa oli sosialismin tunnusten ohella punaisella pohjalla latinalaisin kirjaimin sanat "QAZAQ SSR" ja kyrillisin kirjaimin "КАЗАХСКАЯ ССР" ("KAZAHSKAJA SSR").


title: Michael Kopsa

text: Michael Kopsa (s. 22. tammikuuta 1956 Toronto, Ontario) on kanadalainen näyttelijä, joka on useimmiten esiintynyt independent-elokuvissa, kuten "Glenn Gould – 32 lyhytelokuvaa", "Tappolista" ja "Tie ystävyyteen", sekä dubannut animea. Hänellä on ollut myös alkuperäisiä äänirooleja muun muassa "issa", "Dragon Boosterissa" ja "Lego Ninjagossa".


title: Bellunon maakunta

text:
Bellunon maakunta () on maakunta Veneton alueella Italiassa.
Bellunon maakunnan pinta-ala on 3 676 km ja asukasluku 213 612 (2008). Maakunta muodostuu 64 kunnasta, ja sen pääkaupunki on Belluno.


title: Bellunon maakunta

text: Bellunon maakunta sijaitsee Italian koillisosassa ja se rajoittuu koillisessa Itävaltaan. Lähes kauttaaltaan vuoristoisen Bellunon maakunnan itäosissa kohoavat Dolomiitit. Maakunnan laajin ja asutetuin laakso, Valbelluna, sijaitsee puolestaan etelässä. Maakunnan halki virtaa Piavejoki.


title: Bellunon maakunta

text: "asukasluku 31.12.2006"


title: Bellunon maakunta

text: Maakunnassa asuu kielivähemmistöinä saksankielisiä sekä ladininkielisiä kolmessa kunnassa: Colle Santa Luciassa, Livinallongo del Col di Lanassa ja Cortina d’Ampezzossa.


title: Storsanden

text: Storsanden tarkoittaa seuraavia asioita:


title: NK Maribor

text: NK Maribor on vuonna 1960 perustettu slovenialainen jalkapallojoukkue, joka pelaa Slovenian korkeimmalla sarjatasolla PrvaLigassa. Joukkue pelaa kotiottelunsa Mariborin kaupungissa. Seura on itsenäisen Slovenian jalkapallohistorian menestyksekkäin. Se on ainoa Mestarien liigan lohkovaiheeseen selviytynyt slovenialaisjoukkue ja vuosina 1996-2003 seura voitti Slovenian mestaruuden seitsemän kertaa peräkkäin.


title: NK Maribor

text: Seuran tunnuslause on "En klub, ena čast" (Yksi seura, yksi kunnia).


title: Puolan voivodikunnat

text: Puolan voivodikunnat () ovat Puolan aluehallinnon laajimpia yksiköitä. Puolan paikallishallinto on kolmiportainen: voivodikunta jakautuu vielä piirikuntiin () ja kuntiin (). Nimitys voivodikunta on peräisin keskiajalta, jolloin voivodiruhtinaat hallitsivat Itä-Eurooppaa kuninkaidensa vasalleina.


title: Puolan voivodikunnat

text: Voivodikuntien lukumäärä on vaihdellut. Kansandemokratian aikana läänejä oli alkujaan 17, mutta niiden määrä kasvatettiin 49:än vuonna 1975. Tammikuun ensimmäisenä päivänä 1999 voimaan astuneen hallintouudistuksen jälkeen voivodikuntia on ollut enää 16. Nykyiset läänit edustavat pitkälti Puolan historiallisia aluejakoja, kun aikaisemmat "pienoisläänit" olivat keinotekoisempia ja nimettiin voivodikunnan keskuskaupungin mukaan.


title: Puolan voivodikunnat

text: Hallintouudistuksessa läänien lukumääräksi suunniteltiin aluksi kahtatoista, mutta poliittisen kädenväännön jälkeen päädyttiin nykyiseen määrään. Neuvottelut johtivat myös siihen, että Kujavia-Pommerin ja Lubuszin voivodikunnilla on kummallakin kaksi pääkaupunkia.


title: Puolan voivodikunnat

text: Keskushallinto nimittää voivodikunnille lääninjohtajat, joiden arvonimenä on yhä voivodi (). Neljän vuoden välein valitaan vaaleilla lääninneuvosto (), joka puolestaan valitsee lääninhallituksen (), jota johtaa maakuntajohtaja (, voivodikunnan marsalkka).


title: Puolan voivodikunnat

text: Voivodi tarkkailee alueensa vallankäyttöä ja hallinnoi valtion ylläpitämiä laitoksia (kuten poliisia ja palokuntaa) ja valtion omaisuutta.


title: Puolan voivodikunnat

text: "Sejmikin" edustajat valitaan joka neljäs vuosi yhtä aikaa piirikuntien ja kuntien valtuustojen kanssa. Lääninneuvosto käyttää rajattua lainsäädäntövaltaa ja hyväksyy voivodikunnan budjetin. Lisäksi se valitsee lääninhallituksen ja maakuntajohtajan.


title: Puolan voivodikunnat

text: Lääninhallitus ja voivodikunnan marsalkka suunnittelevat voivodikunnan budjetin, toimeenpanevat "sejmikin" päätökset ja käyttävät valtaansa muun muassa Euroopan Unionin tukirahoja jaettaessa.


title: Naiset (vuoden 2008 elokuva)

text: Naiset ("The Women") on yhdysvaltalainen elokuva, joka sai ensi-iltansa Yhdysvalloissa 4. syyskuuta 2008 ja Suomessa 26. joulukuuta 2008.


title: Storsanden (Maalahti)

text: Storsanden on saari Rönnskärin saariryhmässä Merenkurkun saaristossa. Saari on osa Maalahden kuntaa ja sijaitsee Rönnskärin saaresta noin kolme kilometriä länteen ja Storskärin saaresta noin neljä kilometriä lounaaseen. Storsandenin saarella on pituutta noin 1,3 kilometriä ja leveyttä puolestaan noin 500 metriä. Storsanden on osa Unescon maailmanperintöluetteloon hyväksyttyä Merenkurkun saaristoa. Saaren korkeimmalla kohdalla on jatulintarha, jolla läpimittaa suunnilleen 13 metriä.


title: Storsanden (Maalahti)

text: Noin vuonna 1990 Storsandenin omistuksesta käytiin oikeutta Suomen valtion ja Maalahden jakokunnan välillä. Oikeus totesi tuolloin saaren kuuluvan Suomen valtiolle.


title: Storsanden (Maalahti)

text: Sundomilaiset kalastajat ovat vuokranneet valtiolta joitain saaren mökkejä. Uusia mökkejä ei Storsandenille saa rakentaa, sillä saari on suojeltu. Saaren käyttöä säätelee nykyisin Maalahden rantayleiskaava.